title: Perho Liiketalousopisto

text: Yo-/lukiopohjaisten opintojen suuntautumisvaihtoehdot ovat Myynti ja markkinointi, Finanssi sekä Urheiluakatemia (YUAM).


title: Perho Liiketalousopisto

text: Urheilupolkujen opinnot, Sporttikaksari-yhdistelmätutkinto sekä UAM ja YUAM, toteutetaan yhteistyössä Mäkelänrinteen lukion kanssa.


title: Perho Liiketalousopisto

text: 2/ TALOUS- JA TOIMISTOPALVELUT – suuntautumisvaihtoehtona on Toimistopalvelut, jotka voi suorittaa joko yo-/lukiopohjaisina tai peruskoulupohjaisina. Suuntautumisen sisällä voi valita linjakseen Tilitoimiston/Kirjanpidon tai Palkanlaskennan.


Perho Liiketalousopisto


title: Four Year Strong

text: Four Year Strong on yhdysvaltalainen pop-punk- ja hardcoreyhtye, joka on perustettu vuonna 2001.


title: Last Rites (yhtye)

text: Last Rites on 2000-luvun alussa Rubicon-yhtyeen pohjalta muodostettu brittiläinen goottirock-yhtye, joka on julkaissut kaksi albumia ja yhden EP:n.


title: Brett Sterling

text: Brett Sterling (s. 24. huhtikuuta 1984 Los Angeles, Kalifornia, Yhdysvallat) on yhdysvaltalainen jääkiekkoilija, pelipaikaltaan laitahyökkääjä. Hän siirtyi kaudeksi 2012–2013 AHL-seura Chicago Wolvesiin.


title: Brett Sterling

text: Sterling pelasi juniorina neljä vuotta Coloradon yliopistossa. Hän teki 150 pelaamassaan yliopistopelissä 184 tehopistettä. NHL-seura Atlanta Thrashers varasi Sterlingin viidennellä kierroksella 145. pelaajana . Sterling siirtyi Thrashersin organisaatioon kaudeksi 2006–2007. Hän joutui kuitenkin pelaamaan kauden kokonaan AHL:ssä farmiseura Chicago Wolvesissa. Hän teki kaudella 77 ottelussa tehot 55+42=97 ja tämä toi mm. valinnan kauden tulokkaaksi ja paikan sarjan tähdistökentälliseen.


title: Brett Sterling

text: Hyvän kauden jälkeen Sterling pääsi harjoitusleirin kautta aloittamaan kauden 2007–2008 NHL:ssä. Hän teki ensimmäisen NHL-maalinsa lokakuussa 2007. Sterling ei kuitenkaan pystynyt vakinuuttamaan paikkaansa ylhäällä, ja hänet lähetettiin myöhemmin takaisin AHL:ään, jossa hän voitti Calder Cupin. Häntä kutsuttiin kauden aikana vielä ylös. Seuraavalla kaudella Sterlingin pistemäärä AHL:ssä laski edellisiin kausiin verrattuna huomattavasti. Kauden 2009–2010 hän pelasi kokonaan Wolvesissa.


title: Brett Sterling

text: Kesäkuussa 2010 Thrashers myi Sterlingin, Mike Vernacen ja seitsemännen kierroksen varausvuoron San Jose Sharksiin. Sopimus kuitenkin purettiin ja Sterling siirtyi heinäkuun alussa yksivuotisella sopimuksella Pittsburgh Penguinsiin. Sterling aloitti kauden AHL:ssä Wilkes-Barre/Scranton Penguinsissa, mutta hänet kutsuttiin NHL:ään helmikuussa 2011. Lopulta hän pelasi Pittsburghissa seitsemän ottelua. AHL:n Wilkes-Barre/Scrantonissa Sterling pelasi 65 ottelua ja teki niissä 53 pistettä. Kesällä 2011 hän solmi vuoden sopimuksen St. Louis Bluesin kanssa.


title: Brett Sterling

text: Sterling pelasi alkukauden aikana 54 ottelua Bluesin farmiseurassa Peoria Rivermenissä ja 4 ottelua Bluesissa. Hän oli 48 pisteellään Rivermenin toiseksi paras pistemies, kun Blues ja Phoenix Coyotes sopivat vaihtokaupasta. Sterling vuokrattiin loppukaudeksi Coyotesin farmijoukkue Portland Piratesiin, ja Riverman sai Piratesista Patrick O'Sullivanin. Sterling pelasi koko kauden aikana AHL:ssa 73 ottelua ja teki niissä 62 pistettä. Kauden jälkeen hän solmi sopimuksen Chicago Wolvesin kanssa.


title: Leluliike Casagrande

text: Leluliike Casagrande Oy on juuriltaan italialainen, yli satavuotias leluliike Turussa Linnankadulla. Leluliike Casagrande on sijainnut samassa osoitteessa vuodesta 1929.


title: Leluliike Casagrande

text: 26-vuotias italialainen Antonio Casagrande muutti perheensä kanssa Suomeen ja Turkuun 1911. Hän avasi Humalistonkadulle tukku- ja vähittäisliikkeen nimeltä ”Amerikalainen Pasaari”. Liikkeessä myytiin lelujen lisäksi sisustustavaroita ja koristeita, naisten ja miesten asusteita, soittimia ynnä muuta. Nykyiselle paikalleen Linnankadun Reginan taloon liike muutti vuonna 1930 ja keskittyi Antonion esikoispojan Wilhelm Casagranden johdossa leluihin. Kolmatta polvea edustava Renato Casagrande johtaa liikettä edelleen.


title: Leluliike Casagrande

text: Liiketiloja on kolmessa kerroksessa noin 1 500 neliömetriä. Sivuliikkeitä Casagrandella on vuosien varrella ollut muun muassa Aurakadulla, Yliopistonkadulla ja Turun Länsikeskuksessa.


title: Tie 75 (Viro)

text: Kantatie 75 kulkee Saarenmaalla ja yhdistää Orissaaren pienkauppalan valtatielle 10 sekä idän että lännen kautta. Tien pituus on 8,3 kilometriä.


title: Tie 75 (Viro)

text: Kantatie 75 kulkee koko matkan Saarenmaan kunnan alueella.


title: Milja Thureson

text: Milja Mirjam Thureson (s. 23. toukokuuta 1994 Kaarina) on suomalainen pikajuoksija. Hän edustaa Turun Tovereita ja häntä valmentaa Vesa Thureson.


title: Milja Thureson

text: Thureson sijoittui Rietin alle 20-vuotiaiden EM-kilpailuissa 2013 100 metrillä viidenneksi ajalla 12,02. Hän voitti samana vuonna alle 20-vuotiaiden Pohjoimaiden-mestaruuden 100 ja 200 metrillä. Hän kuului alkuerissä karsiutuneeseen Suomen 4 × 100 metrin viestijoukkueeseen Zürichin EM-kilpailuissa 2014. Hän sijoittui 100 metrillä seitsemänneksi Tallinnan alle 23-vuotiaiden EM-kilpailuissa 2015.


title: Milja Thureson

text: Kalevan kisoissa vuonna 2018 Thureson voitti kultaa 200 metrillä ennätysajallaan 23,65. Thureson sijoittui hopealle sekä 100 että 200 metrillä vuosina 2014 ja 2015 ja hopealle sekä 100 että 400 metrillä vuonna 2018 sekä pronssille 100 metrillä vuonna 2017. Sisäratojen SM-kisoissa hän voitti 60 metrin juoksussa kultaa Helsingissä 2011 silloisella ennätyksellään 7,58 sekä sijoittui pronssille Tampereella 2015 ja Jyväskylässä 2017. 200 metrillä hän sai pronssia Tampereella 2016.


title: Milja Thureson

text: Thuresonin ennätys 60 metrillä sisäradoilla on 7,45. Ulkoradoilla hänen 100 metrin ennätyksensä on 11,62, 200 metrin 23,65 ja 400 metrin 54,21. Hän pitää hallussaan 150 metrin 14- ja 15-vuotiaiden Suomen ennätystä 18,50, jonka hän juoksi Turussa 2008.


title: Tie 76 (Viro)

text: Kantatie 76 on Kuressaaren kaupungin kehätie Saarenmaan saarella Virossa. Tie alkaa Kuressaaren lounaispuolelta Nasvan pienkauppalasta kantatieltä 77 ja päättyy kaupungin eteläpuolella Roomassaaren satamaan. Tien pituus on 13,5 kilometriä.


title: Tie 76 (Viro)

text: Kantatie 76 kulkee koko matkan Saarenmaan kunnan alueella.


title: Tie 77 (Viro)

text: Kantatie 77 kulkee Saarenmaan saarella Virossa. Tie alkaa Kuressaaren keskustasta valtatien 10 päätepisteestä ja päättyy lähellä saaren eteläkärkeä Läbaran kylässä. Tien pituus on 47,4 kilometriä.


title: Tie 77 (Viro)

text: Kantatie 77 kulkee koko matkan Saarenmaan kunnan alueella.


title: Tie 78 (Viro)

text: Kantatie 78 kulkee Saarenmaan saarella Virossa. Tie alkaa Kuressaaresta valtatieltä 10 ja kulkee Kihelkonnan pienkauppalan kautta Tagamõisan niemimaalle Veeremäen kylään Tagalahden länsirannalle. Tien pituus on 47,9 kilometriä.


title: Tie 78 (Viro)

text: Kantatie 78 kulkee koko matkan Saarenmaan kunnan alueella.


title: Stan Tracey

text: Stanley William Tracey (30. joulukuuta 1926 Denmark Hill, Lontoo – 6. joulukuuta 2013) oli brittiläinen jazzpianisti ja säveltäjä, jonka tyyliin vaikuttivat luultavasti eniten Duke Ellington ja Thelonious Monk. Pitkän uran brittiläisen jazzin pioneerina tehnyttä Traceyä on kutsuttu brittiläisen jazzin kummisedäksi.


title: Tie 79 (Viro)

text: Kantatie 79 kulkee Saarenmaan saarella Virossa. Tie alkaa Kuressaaren koillispuolelta Upan kylästä valtatieltä 10 ja päättyy Leisin pienkauppalaan Upsulahden rannalle. Tien pituus on 36,8 kilometriä.


title: Tie 79 (Viro)

text: Kantatie 79 kulkee koko matkan Saarenmaan kunnan alueella.


title: Tie 80 (Viro)

text: Kantatie 80 kulkee Hiidenmaalla Virossa. Tie on saaren pohjoinen päätie. Se alkaa Väinämeren rannalta Heltermaan satamasta ja kulkee saaren pohjoista rantaa seuraillen Kärdlan kautta Luidjan kylään Länsi-Hiidenmaalle. Tien pituus on 50,2 kilometriä.


title: Tie 80 (Viro)

text: Heltermaan ja Rohukülan välinen osuus on talvisin Euroopan pisin jäätie, noin 26 kilometriä.


title: Tie 80 (Viro)

text: Kantatie 80 kulkee koko matkan Hiidenmaan kunnan alueella.


title: Tie 81 (Viro)

text: Kantatie 81 kulkee Virossa Hiidenmaan kunnassa Kärdlasta kantatieltä 80 Käinaan kantatielle 83. Tie kulkee etelä-pohjoissuunnassa Hiidenmaan halki. Tien pituus on 21,7 kilometriä.


title: Tie 82 (Viro)

text: Kantatie 82 kulkee Hiidenmaan saarella Virossa. Se alkaa Kärdlan länsipuolelta kantatieltä 80 ja johtaa Tahkunan niemimaalle Lehtmaan, saaren pohjoisrannalle. Tien pituus on 7,0 kilometriä.


title: Tie 82 (Viro)

text: Kantatie 82 kulkee koko matkan Hiidenmaan kunnan alueella.


title: Tie 83 (Viro)

text: Kantatie 83 kulkee Virossa Hiidenmaan saarella. Se alkaa Pühalepan kylästä kantatieltä 80 ja kulkee saaren etelärannikkoa seuraillen Käinan pienkauppalan kautta Emmasten kylään kantatielle 84. Tien pituus on 31,2 kilometriä.


title: Tie 83 (Viro)

text: Kantatie 83 kulkee koko matkan Hiidenmaan kunnan alueella.


title: Tie 84 (Viro)

text: Kantatie 84 kulkee Virossa Hiidenmaan saarella. Tie kulkee saaren länsirantaa Emmastesta kantatieltä 83 Luidjaan kantatielle 80. Tien pituus on 29,9 kilometriä.


title: Tie 84 (Viro)

text: Kantatie 84 kulkee koko matkan Hiidenmaan kunnan alueella.


title: Tie 85 (Viro)

text: Kantatie 85 kulkee Pohjois-Virossa valtatieltä 1 Loksan kaupunkiin. Tie alkaa Kuusalun kunnan Liiapeksin kylästä ja päättyy Loksan keskustaan. Tien pituus on 15,5 kilometriä.


title: Tie 85 (Viro)

text: Kantatie 85 kulkee seuraavien maakuntien ja kuntien alueella:


title: Tie 86 (Viro)

text: Kantatie 86 kulkee Saarenmaan saarella Virossa. Tie alkaa Kuressaaren keskustasta valtatieltä 10 ja päättyy Pangan kylään Saarenmaan pohjoisrannikolle. Tien pituus on 36,8 kilometriä.


title: Tie 86 (Viro)

text: Kantatie 86 kulkee koko matkan Saarenmaan kunnan alueella.


title: Ratsutila Kuutamolaukka

text: Ratsutila Kuutamolaukka (alkuteos: "Premiers galops") on Françoise Le Gloahecin kirjoittama lastenkirja. Asiantuntijana on toiminut Karine Lefranc, kirjan on kuvittanut Pierre Couronne ja suomentanut Anna Heroja.


title: Ratsutila Kuutamolaukka

text: Kuutamolaukan ratsutilalla Lassi opettelee ratsastamaan ja hoitamaan Jesse-ponia. Myös Lassin sisko Lilli ja tämän ystävä Pipsa käyvät tallilla tervehtimässä lempihevosiaan Vihtoria ja Ladya ja osallistuvat tallin töihin. Tarinoiden lisäksi kirjassa on tietoa hevosten elintavoista, ravinnosta, lisääntymisestä ja muista hevosiin liittyvistä asioista. Keskeiset hevosiin liittyvät sanat on selitetty jokaisen tarinan yhteydessä olevassa sanastossa.


title: Uskonnottomien syrjintä Suomessa

text: Uskonnottomien syrjintä Suomessa koskee kysymystä ateistien tai uskonnottomien ei-tasavertaisessa asemassa muihin nähden. Uskonnottomat voivat kokea olevansa syrjittyjä kouluissa kiusaamisen, koulujen uskonnollisten tilaisuuksien, koulujen uskonnonopetuksen käytäntöjen, oman katsomusopetuksen puuttumisen, uskontojen edustajien suosimisen ja tapakulttuurin mahdollisuuksien puutteen vuoksi. Aikuisena ongelmia voivat olla omien lasten opetusjärjestelyt. Kaisa Virkkunen sanoo pro gradu -työssään uskonnottomien kohtaavan aikuisenakin yhteiskunnassa ennakkoluuloja ja ikäviä asenteita uskonnottomuutensa vuoksi. Uskonnottomuus saattaa vaikuttaa myös työnsaantiin.


title: Uskonnottomien syrjintä Suomessa

text: Elämänkatsomustietoa opiskelevien määrä oli 6,1 prosenttia kaikista Suomen peruskoululaisista vuonna 2016. Elämänkatsomustietoa opiskelevien määrä on ollut viimevuosina tasaisessa kasvussa. Uskontokuntiin kuulumattomia koululaisia on kaikista oppilaista noin 10–15 prosenttia.


title: Uskonnottomien syrjintä Suomessa

text: Pääkaupunkiseudun ateistit ry:tä edustavan Kimmo Sundströmin mukaan (2009) uskonnottomien syrjintä on jo vähentynyt, mutta se loppuu vasta sitten, kun Suomesta tulee oikeudellisesti uskontoriippumaton valtio.


title: Uskonnottomien syrjintä Suomessa

text: Suomessa kirkon ja valtion eron kannattajien mielestä kaksi valtiokirkkoa, Suomen evankelis-luterilainen kirkko ja Suomen ortodoksinen kirkko, tulee muuttaa tavallisiksi yhdistyksiksi, jotka perivät jäsenmaksunsa kuten muutkin yhdistykset eivätkä kirkollisveron kautta. Kirkoilla ei tule olla julkisoikeudellista asemaa eikä mitään erioikeuksia. Tätä ajaa muun muassa Vapaa-ajattelijain liitto.


title: Uskonnottomien syrjintä Suomessa

text: Suomen Sosialidemokraattisen Puolueen vuoden 1903 Forssan ohjelmassa todettiin:


title: Uskonnottomien syrjintä Suomessa

text: Vasta vuonna 1923 voimaan tullut uskonnonvapauslaki antoi Suomessa ateisteille täydet kansalaisoikeudet. Vaatimus valtion ja kirkon erottamisesta ei kuitenkaan toteutunut, minkä Jussi Pikkusaari on väitöskirjassaan tulkinnut tappioksi sosiaalidemokraattien katsomuspolitiikalle.


title: Uskonnottomien syrjintä Suomessa

text: Valtio-oikeuden ja kansainvälisen oikeuden professori, Åbo Akademin Ihmisoikeusinstituutin johtaja Martin Scheinin toteaa, että myös Suomen valtiokirkkoon kuuluvilla tulee olla uskonnonvapaus, johon sisältyy oikeus päättää siitä, harjoittaako uskontoa vai ei.


title: Uskonnottomien syrjintä Suomessa

text: Kun Suomi liittyi 1990-luvun alussa Euroopan neuvostoon, perusoikeudet tuli kirjata perustuslakiin Euroopan ihmisoikeussopimuksen edellyttämällä tavalla. Ihmisoikeussopimuksessa mainitaan perusoikeutena ajatuksen-, omantunnon- ja uskonnonvapaus. Suomen perustuslaissa mainitaan ”uskonnon ja omantunnon vapaus”. Eduskunnan perustuslakivaliokunta mainitsi 1994 mietinnössään, että jos lakiin olisi kirjattu ehdotettu ilmaus ”vakaumuksenvapaus”, se olisi merkinnyt korostetusti ”uskonnottoman vakaumuksen” vapautta. Valiokunnan mielestä uskonnottomuuden vapautta ei voitu Suomessa ilmaista näin. Vapaa-ajattelijain liiton mukaan lakiin on täten jäänyt virhe, joka suosii uskontoja. Liiton mukaan tämä virhe ei myöskään ole peruste uskonnon tai uskonnollisten yhdyskuntien erityisasemalle Suomessa.


title: Uskonnottomien syrjintä Suomessa

text: Vapaa-ajattelijoiden mukaan suomalaisille tärkein syy kuulua kirkkoon on kirkolle annettu hautausmaiden ylläpito, vaikka monissa eurooppalaisissa maissa kunnat hoitavat hautaustoimen. Liiton mielestä kirkon määräävä markkina-asema hautaustoimessa rajoittaa suomalaisten ajatuksenvapautta. Vapaa-ajattelijoiden mukaan kirkolle on annettu käytännössä mahdollisuus hautaustoimen monopoliin, sillä kirkko saa yhteisöveroa vuosittain noin kaksi kertaa sen verran kuin kirkolta kuluu hautaustoimen ylläpitoon.


title: Uskonnottomien syrjintä Suomessa

text: Evankelisluterilaisen kirkon ja uskonnon syrjivää erityisasemaa kuvaa Vapaa-ajattelijain liiton mielestä se, että yritykset maksavat Suomessa veroa kirkolle. Tämä on liiton mukaan kansainvälisesti ainutlaatuista. Uskontokunnilla on myös mahdollisuus saada oikeus vihkiä avioliittoon, vaikka avioliitto ei liiton mukaan liity mitenkään uskontoon. Erityisasemaa merkitsee liiton mukaan myös kirkon veronkanto-oikeus. Kun kirkko alkoi 1950-luvun lopulla menettää jäseniään kirkollisveron vuoksi, säädettiin laki, jonka mukaan vero peritään valtionveron yhteydessä.


title: Uskonnottomien syrjintä Suomessa

text: Vapaa-ajattelijain liiton entinen puheenjohtaja Erkki Hartikainen on sanonut, että jos mitään uskontoa ei ole mainittu missään valtion laissa ja jos valtio ei suosi mitään uskontoa muillakaan tavoin, voidaan sanoa, että kirkko ja valtio tai uskonnot ja valtio on erotettu toisistaan.


title: Uskonnottomien syrjintä Suomessa

text: Tämäkään ei vielä Hartikaisen mukaan merkitse täydellisen ajatuksenvapauden toteutumista. Laeissa saattaa olla uskonnoista peräisin olevia oikeuskäsityksiä ja viranomaiset voivat antaa uskonnollisten käsitystensä vaikuttaa päätöksentekoon.


title: Uskonnottomien syrjintä Suomessa

text: Hartikaisen mukaan Ruotsissa ja Suomessa valtiokirkko on jo pelkästään sillä perusteella, että uskonnoista puhutaan laeissa. Voidaan sanoa, että Ruotsissa ja Suomessa on vahva valtiokirkko muun muassa seuraavista syistä:Hartikaisen mukaan jo näiden epäkohtien korjaaminen muuttaisi Ruotsin ja Suomen valtiokirkot vahvoista valtiokirkoista heikoiksi valtiokirkoiksi. Kirkkojen vaikutusvalta olisi entisellään, mutta kansalaisten elämä olisi entistä vähemmän riippuvaista valtiokirkoista.


title: Uskonnottomien syrjintä Suomessa

text: Vuoden 1978 kulttuuripoliittisessa ohjelmassaan Vapaa-ajattelijain liitto vaati, että uskonnon ja vakaumuksen vapauden toteutumista on tutkittava yliopistotasolla. Ohjelmassa muun muassa arvosteltiin sitä, että yliopistoissa ei ole tarjolla ateismin opetusta. Ohjelma vaati tieteellisen ateismin opetusta antavien professorien tai lehtorien nimittämistä yliopistojen filosofian laitoksille. Ohjelman mukaan myöskään aikuiskasvatusjärjestelmä ei välitä ateistien kannalta tärkeää tietoa. Ohjelman mukaan ”esimerkiksi tieteellistä ateismia käsittelevää kirjallisuutta muun muassa itseopiskelutarpeita varten ei ole Suomen markkinoilla juuri ollenkaan” ja ohjelma ehdotti ratkaisuksi valtion tukea.


title: Uskonnottomien syrjintä Suomessa

text: Suomessa vuoden 1734 lain rikoskaari määräsi jumalanpilkasta kuolemantuomion. Vuoden 1889 rikoslaissa oli jumalanpilkkaa koskeva pykälä. Vuodesta 1890 eteenpäin enimmäisrangaistus jumalanpilkasta oli neljä vuotta vankeutta ja vuodesta 1970 eteenpäin kaksi vuotta.


title: Uskonnottomien syrjintä Suomessa

text: Vuonna 1999 tuli voimaan Suomen rikoslain 17 luvun 10 § uskonrauhan rikkomisesta. Lain mukaan uskonrauhan rikkomisesta voidaan tuomita sakkoihin tai vankeuteen enintään kuudeksi kuukaudeksi. Uskonrauhan rikkomiseen syyllistyy mikäli ”julkisesti pilkkaa Jumalaa tai loukkaamistarkoituksessa julkisesti herjaa tai häpäisee sitä, mitä uskonnonvapauslaissa tarkoitettu kirkko tai uskonnollinen yhdyskunta muutoin pitää pyhänä, tai meluamalla, uhkaavalla käyttäytymisellään tai muuten häiritsee jumalanpalvelusta, kirkollista toimitusta, muuta sellaista uskonnonharjoitusta taikka hautaustilaisuutta.” Uskonnonvapauslain 2 §:n mukaisesti uskonnollisella yhdyskunnalla tarkoitetaan evankelis-luterilaista tai ortodoksista kirkkoa tai rekisteröityä uskonnollista yhdyskuntaa. Vapaa-ajattelijain liitto on arvostellut rikosnimikettä tarpeettomana, koska muut lait suojelevat uskonnon harjoittamista häiritsemiseltä.


title: Uskonnottomien syrjintä Suomessa

text: Suomen perustuslain 11 §:n 2 momentin perusteella ketään ei voida velvoittaa osallistumaan vakaumuksensa vastaisesti uskonnon harjoittamiseen. Tämän perusteella oppilasta ei voida velvoittaa osallistumaan jumalanpalvelukseen, uskonnolliseen päivänavaukseen tai muuhun uskonnolliseen tilaisuuteen.


title: Uskonnottomien syrjintä Suomessa

text: Nykyinen käytäntö on, että oppilaan huoltaja ilmoittaa, jos oppilas ei osallistu uskonnon harjoittamiseen. Ilmoituksen voi tehdä kertaluontoisesti esimerkiksi kouluun ilmoittauduttaessa tai tapauskohtaisesti. Ilmoituksen jälkeen koulun on huolehdittava siitä, että oppilas ei osallistu kyseisiin tilaisuuksiin. Koululla on vastuu oppilaan turvallisuudesta myös silloin, kun oppilas ei osallistu koulun järjestämään uskonnolliseen tilaisuuteen. Koulu järjestää oppilaalle tilaisuuden ajaksi muuta toimintaa. Lukiossa ilmoituksen tekee oppilas itse.


title: Uskonnottomien syrjintä Suomessa

text: Suurin osa koulujen päivänavauksista on uskonnon harjoittamista. Vapaa-ajattelijain liiton entinen pääsihteeri Erkki Hartikainen valitti lle, että lukion aamuhartaudet, kuten myös peruskoulun päivänavaukset loukkaavat kirkkoon kuulumattomien oikeuksia. Yhdysvaltain korkein oikeus on kieltänyt päivänavaukset, koska ne rikkovat perustuslakia.


title: Uskonnottomien syrjintä Suomessa

text: Vapaa-ajattelijain liitto on arvostellut kouluissa ja päiväkodeissa tapahtuvaa lasten ääneen rukoiluttamista. Vapaa-ajattelijoiden mukaan rukoiluttaminen loukkaa lapsen perusihmisoikeuksiin kuuluvaa ajatuksenvapautta, jota tulee kunnioittaa. Joissakin päiväkodeissa ja kouluissa on siirrytty käyttämään ei-uskonnollista ruokalorua.


title: Tapia

text: Tapia on seuraavien henkilöiden sukunimi:


title: Voimistelu kesäolympialaisissa 1952 – miesten nojapuut

text: Vuoden 1952 kesäolympialaisissa miesten voimistelun nojapuukilpailussa osanottajia oli kaikkiaan 185 ja he edustivat 29 eri kansakuntaa. Lopulliset sijoitukset ratkesivat kahden yhteenlasketun suorituksen - pakollisten ja vapaavalintaisten liikkeiden - perusteella.


title: Kaaospäivät

text:
Kaaospäivät olivat saksalaisissa kaupungeissa järjestettyjä punkkareiden tapaamisia, joihin osallistui myös riippumattomia, vasemmistolaisia, vasemmistoradikaaleja, skinheadejä, huligaaneja, muita kiinnostuneita nuoria ja aikuisia. Ensimmäiset kaaospäivät järjestettiin vuonna 1983 Ala-Saksin osavaltion pääkaupungissa Hannoverissa. Ne suuntautuivat alun perin poliisien suunnittelemaa punkkarijahtia vastaan.
Sittemmin enemmän tai vähemmän säännöllisesti toteutuneilla kaaospäivillä – erityisesti kaaospäivillä vuonna 1995 – on ollut voimakkaita yhteenottoja ja katutaisteluja poliisin kanssa.


title: Kaaospäivät

text: Nykyään termiä ”kaaospäivät” käytetään myös muissa yhteyksissä.


title: Kaaospäivät

text: Hannoverin kaaospäivien edeltäjä vuonna 1982 Wuppertalissa. Syynä oli paikallisten kaupunginviranomaisten yritys kieltää siellä asuvia punkkareita kokoontumasta kaupungin keskustassa. Wuppertaliin tuli tästä huolimatta punkkareita myös muilta paikkakunnilta. Näitä tapaamisia kutsuttiin Wuppertalin punktapaamisiksi. Vuonna 1983 punkkareiden ja poliisin välillä käytiin katutaisteluja, ja vuotta myöhemmin punkkareiden ja oikeistoradikaalien välillä oli mellakoita, joissa loukkaantui useita ihmisiä.


title: Kaaospäivät

text: Ensimmäiset ”viralliset” kaaospäivät olivat vuonna 1983 Hannoverissa. Syynä oli tuli tietoon suunnitelma ”punkkarikansiosta”, johon olisi rekisteröity kaikki erikoisen näköiset nuoret ihmiset, vaikkeivät he olisi tehneet mitään rangaistavaa tai aiheuttaneet järjestyshäiriötä. Suuren punkkari- ja skinitapaamisen ideana oli tuoda Hannoveriin mahdollisimman paljon ”kansioon sopivia” ihmisiä niin, että tämän kansion absurdius tulisi ilmi.


title: Kaaospäivät

text: Ensimmäinen kaaospäivä Hannoverissa oli 18. joulukuuta 1982. Jello Biafra oli kaksi päivää aikaisemmin, 16. joulukuuta 1982, Dead Kennedys -yhteen keikalla kutsunut koolle kaaospäivät, jotka suuntautuivat suunniteltua punkkarikansiota vastaan.


title: Kaaospäivät

text: Myös vuonna 1984 ja 1985 punkkarit ja muut vasemmistoryhmät tapasivat Hannoverissa elokuun ensimmäisenä viikonloppuna. Näiden tapaamisten tunnuslause oli alun perin ”Punkkarit ja skinit yhtykää”, mutta kun osoittautui, että skinit olivat taipuvaisia oikeistoradikalismiin,vuonna 1984 skinien ja punkkareiden välille syttyi rajuja yhteenottoja keskikaupungilla. Näiden yhteenottojen jälkeen punkkarit vetäytyivät UJZ Glocksen alueelle, mihin poliisit saartoivat heidät. Kun poliisit suihkuttivat alueen sisäpihalle kyynelkaasua, punkkarit tuhosivat tätä seuranneessa paniikissa UJZ Glocksen kahvilan.


title: Kaaospäivät

text: Vuodelle 1989 suunniteltiin ”kansainvälisiä kaaospäiviä”, mutta tähän tapaamiseen tuli odotettua vähemmän punkkareita.


title: Kaaospäivät

text: Vuodesta 1985 jatkuneen rauhallisemman ajanjakson jälkeen seuraavat kaaospäivät järjestettiin Hannoverissa vuonna 1994 ja 1995. 90-luvun kaaospäiviä luonnehtivat voimakkaat yhteenotot punkkareiden ja muun nuorison sekä poliisin välillä. Kaaospäivillä 4.–6. elokuuta 1995 Hannoverin pohjoisosassa oli katutaisteluja, joihin osallistui 3 000 poliisia ja rajanvartioviranomaista. Tällöin loukkaantui 179 poliisia ja kaaospäivien osanottajaa. 220 kaaospäivien osanottajaa vastaan nostettiin myöhemmin syytteitä eri perusteilla. Erityisesti Penny supermarketin ryöstö aiheutti kaaosta kaupunkiliikenteessä ja huolta kansalaisissa ja mediassa, jossa puhuttiin jo kansalaissodanomaisista olosuhteista. 5. elokuuta tapahtuma siirtyi Linden-Nordin kaupunginosaan, missä järjestettiin samanaikaisesti Hannoverin Fährmannsfest, vaihtoehtomusiikkiin keskittynyt ulkoilmafestivaali. Poliisi keskeytti festivaalit, kun alkuillasta oli vallattu oluttiski, jossa luki: ”Ilmaista olutta kaikille”.


title: Kaaospäivät

text: Punkkarien mielestä lehdistö oli aiheuttanut ongelmia puhumalla ”kansalaissodan omaisista olosuhteista”, ja he ottivat motokseen ”Lehdistö johtaa harhaan, me seuraamme.” Poliisi oli valinnut strategiakseen rauhoittamisen, mikä ei kuitenkaan onnistunut, ja silloisen Ala-Saksin ministeripresidentin Gerhard Schröderin ja hänen sisäministerinsä Gerhard Glogowskin täytyi luopua strategiasta maanlaajuisen kritiikin vuoksi.


title: Kaaospäivät

text: Vuoden 1996 elokuun ensimmäisenä viikonloppuna Hannoverissa oli yli 10 000 poliisia, jotka yrittivät estää kaaospäivien järjestämisen. Se onnistuikin, koska punkkareita oli paikalla alle tuhat. Tuona viikonloppuna useimmissa kaupunginosissa kirjaimellisesti jokaisella nurkalla seisoi poliisi, ja kriitikot puhuivatkin ironisesti ”järjestyspäivistä”. Poliisien läsnäolosta huolimatta oikeistoradikaalit onnistuivat pääsemään keskikaupungille ja kävivät muun muassa laudoin aseistautuneina punkkareiden kimppuun.


title: Tie 88 (Viro)

text: Kantatie 88 kulkee Koillis-Virossa Rakverestä Tudun ja Tudulinnan kautta Peipsijärven pohjoisrannalle Alutagusen kunnan Rannapungerjan kylään valtatielle 3.


title: Tie 88 (Viro)

text: Kantatie 88 kulkee seuraavien maakuntien ja kuntien kautta:


title: Tie 89 (Viro)

text: Kantatie 89 kulkee Keski-Virossa Põlvan kaupungista kantateiden 62 ja 87 risteyksestä Kanepin kunnan Savernan kylään valtatielle 2. Tien pituus on 20,4 kilometriä.


title: Tie 89 (Viro)

text: Kantatie 89 kulkee seuraavien maakuntien ja kuntien alueella:


title: Voimistelu kesäolympialaisissa 1952 – miesten hevonen

text: Miesten voimistelun hevoskilpailussa Osanottajia oli kaikkiaan 185 ja he edustivat 29 eri kansakuntaa. Lopulliset sijoitukset ratkesivat kahden yhteenlasketun suorituksen – pakollisten ja vapaavalintaisten liikkeiden – perusteella.


title: Tie 90 (Viro)

text: Kantatie 90 kulkee Kaakkois-Virossa Põlvan kaupungin eteläpuolelta kantatieltä 64 itään Setomaan kunnan Karisillan kylään kantatielle 45 Värskan luoteispuolelle. Tien pituus on 34,2 kilometriä.


title: Tie 90 (Viro)

text: Kantatie 90 kulkee seuraavien maakuntien ja kuntien alueella:


title: Tie 87 (Viro)

text: Kantatie 87 on Põlvan kehätie. Se alkaa kantateiden 62 ja 89 risteyksestä Põlvan länsipuolelta ja kulkee Põlvan pohjois- ja itäpuolitse kantateiden 61 ja 62 risteysten kautta kaupungin kaakkoispuolelle kantatielle 90. Tien pituus on 6,0 kilometriä.


title: Tie 87 (Viro)

text: Kantatie 87 kulkee seuraavien maakuntien ja kuntien alueella:


title: Oğuz

text: Oğuz (; vuoteen 1991 saakka Vartaşen, ven. Варташе́н, "Vartašen") on kaupunki Azerbaidžanissa. Se sijaitsee Kaukasuksen pääjonon etelärinteen juurella 268 kilometriä Bakusta luoteeseen. Kaupunki on Oğuzin piirin keskus. Asukkaita on 7 000 henkeä (vuonna 2010, arvio).


title: Oğuz

text: Paikkakunta on saanut alkunsa Vartaşenin kylästä ja myöhemmin taajamasta, joka sai kaupunginoikeudet vuonna 1968. Vuoristo-Karabahin sotaan saakka siellä asui huomattava armenialaisista ja udeista muodostunut kristitty yhteisö. Nykyään suurin osa asukkaista on azereja, vuoristojuutalaisia ja lezgejä. Nähtävyyksiin kuuluvat vuonna 1906 rakennettu synagoga ja vaatimattomamman näköinen moskeija.


title: Raakeli

text: Raakeli on lastamainen työväline, jota käytetään silkkipainannassa ja käsin tapahtuvassa kankaanpainannassa, erityisesti kaaviopainannassa. Sen avulla painoväri levitetään työstettävälle kankaalle ja painetaan painokaavion seulakankaan läpi.


title: Raakeli

text: Raakeleita on erikokoisia; käytettävän työkalun koko riippuu käytössä olevan painokaavion sekä kankaaseen painettavan kuvion leveydestä. Isompaa raakelia käytetään kaksin käsin, pienempää yhdellä kädellä. Raakeli on muodoltaan lastamainen, ja sen teräosa on kumia tai muovia. Runko-osa voi olla joko samaa materiaalia kuin terä tai puuta tai metallia. Raakelin teräosan kovuus ja jäykkyys määrittää sen miten paljon tarvitaan voimaa musteen painamiseksi seulakankaan läpi. Yleisesti ottaen pehmeä kumi jättää paksumman kerroksen väriä kankaaseen kuin kovempi materiaali. Raakeli pestään ja kuivataan käytön jälkeen ja sitä säilytetään kahvaosan varassa, jotta sen terä pysyisi ehjänä.


title: Tie 91 (Viro)

text: Kantatie 91 kulkee Koillis-Virossa Narva-Jõesuun kaupungin Udrian kylästä valtatieltä 1 Narva-Jõesuun keskuksen kautta Narvan keskustaan valtatielle 1. Tie seuraa suuren osan matkaa Narvanlahden rannikkoa ja Narvanjoen länsirantaa.


title: Tie 91 (Viro)

text: Kantatie 91 kulkee seuraavien maakuntien ja kuntien kautta:


title: Valtatie 92 (Viro)

text: Valtatie 92 kulkee eteläisen Viron poikki Tartosta lähelle Pärnua. Tie alkaa Tarton kaupungin länsipuolelta valtatieltä 2, kulkee Võrtsjärven pohjoispuolitse ja Viljandin läpi ja päättyy valtatielle 6 Kilingi-Nõmmen itäpuolella. Valtatie on 122,8 kilometriä pitkä.


title: Valtatie 92 (Viro)

text: Aikaisemmin Viljandin ja Tarton välinen tie oli kantatie 48 ja Viljandin ja Kilingi-Nõmmen välinen tie kantatie 56. Kantatiet 48 ja 56 yhdistettiin valtatieksi 92, jotta Pärnusta saataisiin yhtenäisempi väylä Tarttoon. Teiden yhdistäminen tapahtui 2000-luvun alkupuolella.


title: Valtatie 92 (Viro)

text: Valtatie 92 kulkee seuraavien maakuntien ja kuntien kautta:


title: Tie 94 (Viro)

text: Kantatie 94 ("Põhjaranna Tee") kulkee Pohjois-Virossa Maardun kaupungissa valtatieltä 1 Muugan satamaan. Tie on noin kolme kilometriä pitkä.


title: Tie 94 (Viro)

text: Kantatie 94 kulkee seuraavien maakuntien ja kuntien kautta:


title: Voimistelu kesäolympialaisissa 1952 – miesten renkaat

text: Miesten voimistelun renkaissa osanottajia oli kaikkiaan 185 ja he edustivat 29 eri kansakuntaa. Lopulliset sijoitukset ratkesivat kahden yhteenlasketun suorituksen - pakollisten ja vapaavalintaisten liikkeiden - perusteella.


Naisten pujottelu alppihiihdon maailmanmestaruuskilpailuissa 2011 järjestettiin Gudiberg-rinteessä 19. helmikuuta. Kilpailuun osallistui 111 urheilijaa 46 eri maasta.


title: Voimistelu kesäolympialaisissa 1952 – miesten hyppy

text: Miesten voimistelun hypyssä osanottajia oli kaikkiaan 185 ja he edustivat 29 eri kansakuntaa. Lopulliset sijoitukset ratkesivat kahden yhteenlasketun suorituksen - pakollisten ja vapaavalintaisten liikkeiden - perusteella.


title: Don’t Bother Me

text: ”Don't Bother Me” on The Beatlesin kappale vuonna 1963 ilmestyneeltä albumilta "With The Beatles". Se on ensimmäinen George Harrisonin Beatlesille yksin säveltämä kappale, joka julkaistiin yhtyeen albumilla. Hän oli aikaisemmin säveltänyt John Lennonin kanssa ”Cry for a Shadow” -nimisen kappaleen, joka oli Tony Sheridanin kanssa tehdyllä albumilla. Se oli parodia The Shadows -yhtyeen tyylistä.


title: Don’t Bother Me

text: The Esquires teki ”Don't Bother Me” -laulusta Orvokki Idän sanoittaman version ”Mua kiusaat vain”.


Miesten pujottelu alppihiihdon maailmanmestaruuskilpailuissa 2011 kilpailtiin 20. helmikuuta Gudiberg-rinteessä. Kilpailuun osallistui 100 urheilijaa 55 eri maasta.


title: Voimistelu kesäolympialaisissa 1952 – miesten rekki

text: Miesten voimistelun rekissä osanottajia oli kaikkiaan 185 ja he edustivat 29 eri kansakuntaa. Lopulliset sijoitukset ratkesivat kahden yhteenlasketun suorituksen – pakollisten ja vapaavalintaisten liikkeiden – perusteella.


title: Gauthier de Tessières

text: Gauthier de Tessières de Blanzac (s. 9. marraskuuta 1981 Clermont-Ferrand) on ranskalainen alppihiihtäjä. Hän edustaa seuratasolla Douanes L'Alpe d'Huezia.


title: Gauthier de Tessières

text: De Tessières on kilpaillut maailmancupissa vuodesta 2001 lähtien. Hänen paras osakilpailusijoituksensa on kolmas tila, jonka hän sai Val d'Isèren suurpujottelusta 2008.


title: Gauthier de Tessières

text: De Tessières voitti juniorien MM-pronssia supersuurpujottelusta vuonna 2001. Hän osallistui aikuisten MM-kisoihin ensimmäistä kertaa vuonna 2005. Tuolloin hän kilpaili suurpujottelussa, mutta keskeytti jo ensimmäisellä kierroksella. De Tessières oli mukana myös seuraavan vuoden olympialaisissa, joissa hän keskeytti suurpujottelun ja oli supersuurpujottelussa 39. Hän oli super-G:ssä 22. MM-kisoissa 2007 ja samassa lajissa yhdestoista vuoden 2009 MM-kilpailuissa sekä 31. Vancouverin olympialaisissa 2010. Garmisch-Partenkirchenin MM-kisoissa 2011 De Tessières oli voittamassa joukkuekilpailua ja sijoittui suurpujottelussa yhdeksänneksi. Schladmingin MM-kilpailuissa 2013 hän saavutti hopeaa supersuurpujottelussa.


title: Fernando Roig Alfonso

text: Fernando Roig Alfonso (s. 25. kesäkuuta 1947 Pueblo Nuevo, Valencia, Espanja) on espanjalainen liikemies ja urheiluvaikuttaja. Hän toimii espanjalaisen jalkapalloseura Villarreal Club de Fútbolin puheenjohtajana. Roig omistaa itse myös valtaosan seuran toiminnasta, jotka hän osti haltuunsa kaudella 1997–1998.


title: Fernando Roig Alfonso

text: Roigin omistuksessaan Villarreal Club de Fútbol on kasvanut seurana yhdeksi Espanjan suurimmista. Seuran edutusjoukkue onnistui vakiinnuttamaan pelipaikkansa maan korkeimmalla sarjatasolla Primera Divisiónissa 2000-luvulla, sekä se pelasi myös Eurooppa-liigaassa että Mestarien liigaassa. Joukkueen maineikkaampana saavutuksena varmasti Mestarien liiga välieriin eteneminen kaudella 2005–2006. Hän on pitänyt huolta ja kehittänyt myös huomattavasti seuran junioritoimintaa, josta osoituksena muun muassa Villarreal B:n nouseminen Segunda Divisióniin kaudeksi 2009–2010.


title: Fernando Roig Alfonso

text: Roig omistaa keramiikka-alan yrityksen nimeltä Pamesa, jonka puheenjohtajana hän myös toimii. Lisäksi hän omistaa 11% osuuden päivittäistavarakauppaketju Mercadonan osuuksista, jota johtaa hänen veljensä Juan.


title: Fernando Roig Alfonso

text: Sanomalehti Mundo Deportivo palkitsi hänet vuoden 2008 parhaana urheilujohtajana.


title: Pelorus-luokka (risteilijä)

text: Pelorus-luokka oli Britannian kuninkaallisen laivaston yhdentoista kolmannen luokan (panssarikansi)risteilijän muodostama alusluokka, jotka laskettiin vesille vuosina 1896-1900 osana vuoden 1893 tilausta. Alusluokan oli suunnitellut laivastonpääsuunnittelija Sir William White ja se perustui edeltäneeseen Pearl-luokkaan.


title: Pelorus-luokka (risteilijä)

text: Teknologian nopean muutoksen myötä luokan alukset vanhenivat ennen valmistumistaan. Luokan aluksiin asennettiin erilaisia kokeellisia kattiloita, mutta pääosa osoittautui testattaessa epätyydyttäviksi. Luokan ensimmäisenä aluksena romutettiin "HMS Pandora" jo vuonna 1913 ja kaksi seuraavaa "HMS Perseus" ja "HMS Prometheus" vuotta myöhemmin. Loputkin piti romuttaa 1915, mutta ensimmäisen maailmansodan alettua niiden palvelusaikaa venytettiin. "HMS Pegasus" upposi taistelussa vuonna 1914 ja loput romutettiin vuosina 1919-1922 lukuun ottamatta "HMS Pioneeria".


title: Jon Lajoie

text: Jonathan "Jon" Lajoie (s. 21. elokuuta 1980) on kanadalainen koomikko, näyttelijä, räppäri, laulaja, muusikko ja internet-julkimo Montrealista, Quebecista.


title: Jon Lajoie

text: Lajoie syntyi St Hubertissa, Quebecissa ja kasvoi Montrealissa, Quebecissa. Hänen isänsä on ranskankanadalainen ja hänen äitinsä on englanninkanadalainen. Hän valmistui Dawsonin yliopiston teatterilinjalta vuonna 2001. Vuodesta 1998 asti, hän on näytellyt englanninkanadalaista muusikkoa nimeltä Thomas Edison Radio-Canadan ranskankanadalaisessa tilannekomediassa "L'auberge du chien noir".Jon Lajoien Youtubekanava


title: Tiepolo

text: Tiepolo on italialainen sukunimi ja se voi viitata seuraaviin henkilöihin:


title: The Ultra-Violence

text: The Ultra-Violence on thrash metal-yhtye Death Angelin ensimmäinen studioalbumi, joka julkaistiin vuonna 1987. Albumi nauhoitettiin kaikkien yhtyeen jäsenten ollessa alle 20-vuotiaita – rumpali Andy Galeon oli vasta 14-vuotias.


title: Saarentaka

text: Saarentaka on kylä ja entinen koulupiiri Somerolla, pari kilometriä Someron keskustaajamasta länteen. Kylän väkiluku vuonna 2011 oli 66, mikä teki siitä Someron 47 varsinaisesta kylästä väkiluvultaan 30. suurimman. Saarentaan naapurikyliä ovat Kimala lännessä ja Härkälä idässä sekä Rautela ja Pappila pohjoisessa.


title: Saarentaka

text: Kylän alue rajoittuu pohjoisessa Paimionjoen vesistöön kuuluviin Saarentaanjärven ja Rautelanjärveen, joiden välissä aiemmin sijaitsi nyttemmin ruopattu Rautelankoski. Kosken ympäristö on harjumaastoa, joka ennen kosken ruoppausta ja 1970-luvulla alkanutta soranottoa oli tunnettu luonnonkauneudestaan.


title: Saarentaka

text: Isossajaossa Saarentaka oli omana jakokuntanaan mutta on aiemmin muodostanut jakokunnan yhdessä viereisten Härkälän, Harjun ja Lammin kanssa, ja vielä varhemmin samaan jakokuntaan ovat saattaneet kuulua myös vesistön pohjoispuolisten Joensuun ja Jaatilan tilukset. Harjun, Lammin, Härkälän ja Saarentaan yhteisessä omistuksessa oli vielä isonjaon ajankohtaan asti Laitiaistenmaan takamaapalsta Tammelan rajalla.


title: Saarentaka

text: Saarentaan kylän vanhoja taloja ovat olleet Klemelä, Anttila, Erkkala ja Hurra. Näistä Erkkala ja Anttila liitettiin jo 1700-luvulla naapurikylässä Härkälässä sijainneesen Härkälän kartanoon ja vanhalla kylätontilla nykyisten Saarentaantien ja Kimalan rantatien risteyksessä sijainnut Klemelä purettiin 1980-luvulla, mutta Hurra on vielä olemassa Saarentaanjärven länsipäässä hiukan länteen paikalta, jossa se oli jo isonjaon kartassa kylän rintapeltojen länsipäässä.


title: Saarentaka

text: Vuosina 1930–1966 kylässä toimi Saarentaan kansakoulu.


title: Hamekyttä – pojasta polvi paranee

text: Hamekyttä – pojasta polvi paranee (tunnetaan myös nimellä Hamekyttä 3) on yhdysvaltalainen komediaelokuva vuodelta 2011. Elokuvan pääosissa näyttelevät Martin Lawrence, joka oli pääosassa myös elokuvasarjan aikaisemmissa osissa Hamekyttä ja Hamekyttä 2, sekä Brandon T. Jackson. Elokuvan on ohjannut John Whitesell.


title: Hamekyttä – pojasta polvi paranee

text: Elokuvan ensi-ilta oli Yhdysvalloissa 18. helmikuuta 2011. Suomessa elokuvan ensi-ilta oli 8. huhtikuuta 2011.


title: Hamekyttä – pojasta polvi paranee

text: Elokuvan kuvaukset alkoivat huhtikuussa 2010, ja pääosa kohtauksista kuvattiin atlantalaisessa yksityisessä Agnes Scott College -tyttökoulussa.


title: August Schleicher

text: August Schleicher (19. helmikuuta 1821 Meiningen - 6. joulukuuta 1868 Jena) oli saksalainen kielentutkija, joka otti käyttöön sukupuun kielten välisiä sukulaisuussuhteita kuvatessaan. Hänen pääteoksensa, "Compendium der vergleichenden Grammatik der indogermanischen Sprachen" (1861–1862), on nuorgrammaatikkoja edeltävän historiallis-vertailevan kielentutkimuksen merkkiteoksia. Schleicher ei kuitenkaan ollut vain vertailevan indoeurooppalaisen kielentutkimuksen pioneereja, vaan häntä kiinnosti myös kielen luonne ja kielitieteen asema tieteiden joukossa. Schleicherin vähän hämärän käsityksen mukaan kieli on organismi. Näin ollen kielitiedettäkin oli luontevaa pitää luonnontieteenä.


title: August Schleicher

text: August Schleicher syntyi 19. helmikuuta 1821 Meiningenissä. Hänen isänsä Johann Gottlieb Schleicher (1793–1864) oli Jenan yliopistossa koulutuksensa saanut lääkäri. Augustin äiti Henriette (o.s. Heym) oli muusikko tai ainakin musiikillisesti lahjakas henkilö. Perhe muutti isän työn vuoksi Sonnebergiin Augustin ollessa vielä vauvaiässä. Sonnebergia August Schleicher pitikin kotikaupunkinaan. Lapsuudenkodistaan August sai kiinnostuksen sekä biologiaan että musiikkiin. Koulussa hän sai kosketuksen itämaisiin kieliin.


title: August Schleicher

text: Lapsuuden ajan kokemustaustasta huolimatta Schleicher aloitti syksyllä 1840 teologian opinnot Leipzigin yliopistossa, mutta tämä oli ilmeisen väärä valinta. Kun hän sai vielä karsseriakin ylioppilaiden keskuudessa noihin aikoihin suositusta kaksintaistelusta, oli aika siirtyä muualle. Niinpä Schleicher siirtyi v. 1841 Tübingeniin, jossa hän jatkoi teologian opintojaan uskon ja tiedon ristiriidan kalvaessa hänen sisintään. Henkisyyden kaipuutaan Schleicher enenevässä määrin tyydyttikin Hegelin kirjoituksilla ja soittoharrastuksellaan. Tübingenissä Schleicher myös alkoi vakavasti opiskella muinaisia kieliä, aluksi arabiaa, hepreaa, sanskritia ja persiaa. Keväällä 1843 Schleicher piti ensimmäisen ja ainoaksi jääneen saarnansa. Teologian tie oli käyty loppuun.


title: August Schleicher

text: August tunsi, että klassillinen filologia on hänen kutsumuksensa. Aluksi hänen isänsä oli ehdottomasti tätä suunnitelmaa vastaan, koska hyväpalkkaisen papinviran vaihtaminen "filologin ryysyihin" tuntui hänestä järjettömältä. Vastahakoisesti hän kuitenkin antoi lahjakkaalle pojalleen luvan vaihtaa ainetta ja yliopistoa. Niinpä August siirtyi Bonniin klassillista filologiaa opiskelemaan saman vuoden syksyllä. Bonnissa hän osallistui Friedrich Ritschlin (1806–1876) ja Friedrich Welckerin (1784–1868) seminaareihin. Bonnissa hän tutustui myös Wilhelm von Humboldtin ajatuksiin. Hän myös innostui voimistelusta horjuvaa terveyttään vaaliakseen. Opintoja häiritsi varsin vilkas seuraelämä ja moninaiset muutkin kiinnostuksen kohteet, kuten frenologia. Niinpä hän jatkoi päiviä öillä, ja seurauksena oli ylirasitusta. Vuonna 1846 Schleicher väitteli tohtoriksi Marcus Terentius Varroa koskevalla tutkimuksellaan "Meletematon Varronianorum specimen I". 25-vuotissyntymäpäivän lahjaksi hän sai runsaan stipendin Meiningenin prinssi Georgilta, mikä mahdollisti opintojen jatkamisen menemättä lukion opettajaksi, mikä tuohon aikaan oli tyypillinen vastavalmistuneen seuraava siirto.


title: August Schleicher

text: Keväällä 1848 ilmestyi Schleicherin ensimmäinen monografia "Zur vergleichenden Sprachengeschichte", joka käsitteli "zetasismia" eli "j"-äänteen vaikutuksia edeltäviin konsonantteihin indoeurooppalaisten ja seemiläisten kielten valossa. Kyseessä oli Schleicherin suunnitteleman teossarjan "Sprachvergleichende Untersuchungen" ensimmäinen osa. Toinen osa, "Die Sprachen Europas in systematischer Übersicht", ilmestyi 1850. Saman vuoden maaliskuussa Schleicher kutsuttiin klassillisen filologian ylimääräiseksi professoriksi Prahan yliopistoon. Kolme vuotta myöhemmin hän eteni vertailevan kielentutkimuksen sekä saksan ja sanskritin professoriksi.


title: August Schleicher

text: Schleicher vietti Prahassa kaikkiaan kuusi vuotta. Hän tutustui erityisesti slaavilaisiin ja balttilaisiin kieliin, ja julkaisi näitä koskevia tutkimuksia: "Formenlehre der kirchenslawischen Sprache" (1852), "Handbuch der Litauischen Sprache" (1856–1857) sekä "Litauische Märchen, Sprichworte, Rätsel und Lieder" (1857). Tässä elämänvaiheessa Schleicher myös avioitui sonnebergilaisen Fanny Straßburgerin kanssa, ja vuonna 1855 parille syntyi poika. Vuonna 1856 Schleicher otti virkavapautta Prahasta terveydellisistä syistä ja palasi Sonnebergiin. Virkavapautensa aikana hän harjoitti kotialueensa murretutkimusta, jonka hedelmänä syntyi monografia "Volkstümliches aus Sonneberg im Meininger Oberlande" (1858).


title: August Schleicher

text: Tässä tilanteessa Schleicher myös otti varovaisesti yhteyttä Jenan yliopistoon tiedustellen mahdollisuutta saada sieltä professuuria. Erinäisten varsin monimutkaisten järjestelyjen jälkeen hänelle avautuikin vuonna 1857 kunniaprofessuuri opetusalanaan vertaileva kielentutkimus ja saksan kieli. Tähän vaiheeseen kuuluu Schleicherin teos "Die Deutsche Sprache" (1860). Schleicher lähti Jenaan suurin toivein, olihan hänen isänsäkin Jenan kasvatti. Pian hän kuitenkin huomasi olevansa saareke Jenan filosofisen tiedekunnan äärimmäisen konservatiivisten professorien joukossa. Lisäksi yliopiston resurssit olivat huonoissa kantimissa. Omaa asemaansa ja tilannettaan Schleicher luonnehtikin seuraavin sanoin: "Jena on iso räme, ja minä olen sen sammakko." Sammakko sai kuitenkin hengenheimolaisen, kun Ernst Haeckel (1834–1919) sai nimityksen vertailevan anatomian professoriksi Jenaan v. 1862. Kolmentoista vuoden ikäerosta huolimatta heistä tuli heti läheiset ystävät.


title: August Schleicher

text: Jenassa Schleicher julkaisi indoeuropeistisen pääteoksensa "Compendium der vergleichenden Grammatik der indogermanischen Sprachen" (1861–1862). Siitä lähtien ystävyys Haeckeliin oli ohjaamassa Schleicherin ajattelua entistäkin vahvemmin biologiseen ja evolutionistiseen suuntaan, mistä ovat osoituksena kirjoitelmat "Die Darwinsche Theorie und die Sprachwissenschaft" (1863) ja "Die Bedeutung der Sprache für die Naturgeschichte des Menschen" (1865). Schleicherin (kuten myös Haeckelin) "darwinismi" oli kuitenkin vanhaa viiniä uudessa leilissä.


title: August Schleicher

text: Schleicher toimi myös Venäjän tiedeakatemian kirjeenvaihtajana, ja slavistiset työt olivatkin erityisesti hänen sydäntään lähellä. Kuolleen ja huonosti dokumentoidun polabin kielen kielioppia ("Laut- und Formenlehre der polabischen Sprache", 1871) Schleicher piti parhaimpana työnään. Tämä kielioppi oli ensimmäinen osa Schleicherin päätyökseen kuvittelemasta laajasta slaavilaisten kielten vertailevasta kieliopista ("Die vergleichende Grammatik der slawischen Sprachen").


title: August Schleicher

text: Schleicher kuoli Jenassa 6. joulukuuta 1868 vain 47 vuoden iässä. Kuoleman välitön syy oli ylirasituksen aiheuttama keuhkotulehdus.


title: August Schleicher

text: Aikaisemmin oli konventionaalisessa historiografiassa tapana jakaa August Schleicherin tieteellinen elämä kahden kasvun kauteen: aloitti Hegelin ja Humboldtin inspiroimana, lopetti darwinistina. Tämä vanha näkemys on kuitenkin vakuuttavasti kumottu. Kaikkiaan Schleicherin tieteellinen ajattelu oli alusta lähtien varsin valmista, eikä se olennaisesti muuttunut hänen uransa aikana.


title: August Schleicher

text: Väiteltyään ja habilitoiduttuaan Schleicher piti ensimmäisen julkisen esitelmänsä Bonnin yliopiston juhasalissa 27.6.1846. Esitelmässään hän käsitteli laajasti vertailevan kielitieteen arvoa ihmiskunnalle. Schleicher ei suinkaan puhunut indoeuropeistina vaan pikemminkin hänen asenteensa oli yleiskielitieteellinen ja ennen kaikkea typologinen. Hän näki kielitieteessä myös poliittisen ulottuvuuden: myös kielellisistä vähemmistöistä on huolehdittava.


title: August Schleicher

text: Schleicherin ensimmäinen teos, "Zur vergleichenden Sprachengeschichte" (1848), oli Hegelin ja Humboldtin inspiroima sikäli, että siinä viitattiin molempiin, kun taas viittaukset katoavat myöhemmissä teoksissa. Ajatukset pysyivät kuitenkin samoina. Jo tässä ensimmäisessä teoksessaan Schleicher jakaa kielet kolmeen perustyyppiin:


title: August Schleicher

text: Schleicherin mukaan ihmismielen kehitys ilmenee kielen orgaanisesta kehitysasteesta. Kielet kehittyvät ja edistyvät dialektisesti yksinkertaisista merkityksen ilmaisutavoista (isoloivuus) rakenteellisen antiteesin (agglutinoivuus) kautta korkeampaan, flekteeraavissa kielissä toteutuvaan synteesiin, jossa sanamuodot ja kieliopilliset suhteet muodostavat orgaanisen ykseyden. Schleicher vertaakin eri kielimuotoja monimutkaistuviin luonnonorganismeihin: kiteisiin, kasveihin, eläimiin. Schleicherin ote on selvästikin typologinen, mutta hänellä kielityypit eivät ole pelkkiä deskriptiivisiä välineitä, vaan omalakisia organismeja, joiden selittäminen edellyttää luonnontieteissä, lähinnä biologiassa, käytettyjä käsitteitä ja metodeja.


title: August Schleicher

text:
Schleicher uskoi, että kaikkein kehittyneimmätkin kielet olivat saaneet alkunsa yksinkertaisemmasta rakennetyypistä ja että isoloiva tyyppi edustaa vanhinta muotoa, josta agglutinoiva tyyppi on kehittynyt. Flekteeraava kielimuoto taas on kehityksen huippu ja lopputila, joka sisältää edelliset kielityypit. Schleicher kuitenkin joutui myöntämään, ettei hänen kehitystypologiansa saanut vahvistusta empiirisistä faktoista. Esimerkiksi englanti ja ranska vaikuttavat typologisesti varhaisemmilta ja siis kehittymättömämmiltä kuin vastaavasti muinaisenglanti tai latina. Pelastaakseen typologisen kehityskertomuksensa Schleicher sovelsi kielen elämään hegeliläistä kahden vaiheen näkemystä:
Kielten devoluutioon eli historialliseen rappeutumisvaiheeseen – jota Schleichein mukaan parhaillaankin elämme – ei kuitenkaan yksiselitteisesti liity ihmisen henkisen kehityksen taantuminen. Samoin kuin esihistoriallisessa vaiheessa on determinismiä, myös kielten historiallisessa rappiovaiheessa on Schleicherin mukaan tiettyä lainmukaisuutta.


title: August Schleicher

text: Jatkoksi kirjoitettu "Die Sprachen Europas in systematischer Übersicht" (1850) toistaa samat teemat ja näkemykset, joskaan Hegeliin ei enää viitata. Tässä teoksessa lingvistiikan ja filologian välistä työnjakoa korostetaan entisestään. Schleicher lukee filologian historiatieteisiin, kun taas lingvistiikan hän katsoo luonnontieteeksi: kun kielet ovat luonnonorganismeja, niitä luonnehtiessa voi käyttää sellaisia biologiasta lainattuja käsitteitä kuin genus, spesies ja varieteetti. Samoin kuin kiteet, kasvit ja eläimet ovat luonnon evoluution "momentteja", myös isoloivat, agglutinoivat ja flekteeraavat kielet ovat kielen "tulemuksen" momentteja. Lingvistiikan luonnontieteellisyyttä Schleicher puolustaa sillä perusteella, että sen kohdetta kieltä tutkitaan ulkoapäin ja että kieli on ihmisyksilön vapaasta tahdosta riippumaton olio. Tässä teoksessa Schleicher myös esitti kielisukulaisuuden kuvaamista puudiagrammin avulla, mutta ilmeisesti ensimmäisen puukuvaimensa hän julkaisi vuonna 1853.


title: August Schleicher

text: "Deutsche Sprache" (1860) jatkaa edellisten teosten ajatusta, että uudemmat kielet ovat polveutuneet kantakielistä ja että tämä polveutuminen on tapahtunut lainomaisen säännöllisesti. Uutta on se, että Schleicher yrittää tässä teoksessa muotoilla näitä "luonnonlakeja". Hänen väittämänsä oli, että ihmisen ja ihmiskielen evoluutio oli tapahtunut rinnakkain. Juuri kieli on tehnyt ihmisen, ja sekä ihmissuku että kielet ovat alkuperältään polygeneettisia. Ei siis ollut mitään kaikille ihmisille yhteistä kantakieltä ("Ursprache"). Oli useita paikallisia, tunteiden purkauksista syntyneitä kantakieliä. Koska kieli ja ajattelu olivat yhden ja saman prosessin eri puolia, eri ihmisryhmät kehittyivät eri tahdissa.


title: August Schleicher

text: "Compendium der vergleichenden Grammatik der indogermanischen Sprachen" (1861–1862) on Schleicherin lyhyeksi jääneen elämän pääteos, vaikka hän itse ei näin ajatellut. Tässäkin teoksessa entiset teoreettiset sitoumukset ovat voimassa: kielioppi (äänneoppi, muoto-oppi, merkitysoppi, lauseoppi) on osa ihmisen luonnonhistoriaa; on erotettava toisistaan yleinen, universaalinen kielioppi ja yksittäisten kielten kielioppi; kielen elämässä on kaksi suurta, sisäisesti jäsentyvää vaihetta: synty ("Werden") ja rappio ("Verfall"); lingvistiikan tehtävänä on niiden lakien muotoaminen, joiden mukaan kielet muuttuvat.


title: August Schleicher

text: "Compendium" sisältää myös indoeurooppalaisten kielten klassisen sukupuudiagrammin. Tässä teoksessa Schleicher on myös luopunut aikaisempien komparatistien tavasta käyttää sanskritin sanoja esimerkkeinä kantakielen sanoista. Sen sijaan Schleicher rekonstruoi kantakielen sanajuuria, joiden eteen hän kirjoitti asteriskin. Hän käytti kuitenkin avainkielenä edelleen sanskritia ja piti kreikan ja latinan /a, e, o/ -sarjaa myöhempänä uudennoksena, mistä nuorgrammaatikot sittemmin häntä löylyttivät.


title: August Schleicher

text: Charles Darwinin "Lajien synty" ilmestyi vuonna 1859 ja sai heti suurta huomiota. August Schleicher ja Ernst Haeckel ystävystyivät vuonna 1862, ja joidenkin kuukausien päästä Haeckel ohjasi ystävänsä tutustumaan teoksen saksalaiseen kommentoituun käännökseen, kun Schleicher oli osoittanut olevansa kiinnostunut puutarhanhoidosta ja "mikroskooppisesta botaniikasta". Lukukokemuksensa Schleicher kirjasi Haeckelille lähettämässään "avoimessa kirjeessä", kirjasessa "Die Darwinsche Theorie und die Sprachwissenschaft" (1863).


title: August Schleicher

text: Useimmissa kielitieteen historian standardiesityksissä Schleicheria on tapana pitää darwinistina. Levinneisyydestään huolimatta tämä arvio ei vastaa tosiasioita, sillä Darwinin teokseen tutustuminen ei saanut Schleicheria muuttamaan niitä teoreettisia pitäymyksiään, jotka hänellä oli ollut jo ennen Darwinia. Pikemminkin Schleicher katsoi saaneensa Darwinilta vahvistuksen sille katsomukselleen, että kielet ovat organismeja, jotka syntyvät, kukoistavat ja kuolevat sekä kasvien tapaan lisääntyvät ja tuottavat jälkeläisiä. Schleicher ei siis tavoittanut Darwinin perusideaa luonnonvalinnasta. Tässä hän tosin oli hyvässä seurassa, sillä tätä ideaa ei tavoittanut myöskään Haeckel, kuten hänen esitelmistään ilmenee. Ylipäänsäkin Darwinin teos sai monelta taholta ymmärtämättömän ja aggressiivisenkin vastaanoton, ja ensi alkuun verraten harva kykeni muuttamaan piintyneitä käsityksiään. Schleicherin typologinen taksonomia oli yhtä staattista kuin Linnaeuksen systemaattinen luokittelu. Hegelin vaikutuksesta Schleicher teki lisäksi eron yksinkertaisesta täydelliseen kulkevan kehityksen ja rappioittavan historian välillä. Schleicherin "darwinismi" oli itse asiassa esidarwinistiselle romantiikalle tyypillistä evolutionismia.


title: August Schleicher

text: Schleicher kirjoitti muustakin kuin kielitieteestä, esimerkiksi puutarhanhoidosta. Tässä luetellaan Schleicherin laajasta tuotannosta ainoastaan keskeiset teokset. Täydellisen luettelon antaa Dietze (1966: 165-182).


title: Miro Laurila

text: Miro Laurila (s. 4. lokakuuta 1988 Kotka) on suomalainen keskimatkojen juoksija. Hän saavutti vuonna 2011 hopeaa sekä 800 metrillä että 1 500 metrillä Turun Kalevan kisoissa ja sisäratojen SM-kilpailuissa hän voitti kultaa 3 000 metrillä ja hopeaa 1 500 metrillä. Hänen tilillään on lukuisia nuorten ja junioreiden Suomen mestaruuksia.


title: Miro Laurila

text: Kotkalaisen Laurilan seura on Karhulan Urheilijat ja häntä valmentaa Kari Sinkkonen.


title: Valkaisuaine

text: Valkaisuaine on kemikaali, jota käytetään esimerkiksi tekstiilien valkaisuun. Se sisältää usein yhdistettä, jossa toiseen atomiin sitoutunut happiatomi on heikkosidoksinen ja reagoi helposti monien muiden aineiden kanssa. Valkaisuaineissa käytettyjä yhdisteitä ovat muun muassa natriumhypokloriitti (NaClO) ja vetyperoksidi (HO).


title: Black Cobra (katujengi)

text: Black Cobra on Tanskan Roskildessa 2000-luvun taitteessa perustettu katujengi. Järjestö on levinnyt Ruotsiin, jossa sillä on alle kymmenen alaosastoa. Jäsenet ovat tyypillisesti maahanmuuttajataustaisia nuoria, joilla on tuomioita vakavista rikoksista.


title: Black Cobra (katujengi)

text: Toukokuussa 2012 jengi ilmoitti lopettavansa toimintansa Ruotsissa. Sydsvenskan-lehden mukaan syynä pidetään viranomaisten koventuneita toimia järjestäytynyttä rikollisuutta kohtaan, sekä korkea-arvoisten jäsenten vanhenemisesta ja siirtymisestä tavallisen perhe-elämän pariin.


title: Nothing’s Shocking

text: Nothing’s Shocking on yhdysvaltalaisen rockyhtye Jane’s Addictionin ensimmäinen studio-albumi. Albumi julkaistiin 23. elokuuta 1988. Albumi ja kappaleen ”Mountain Song” musiikkivideo kiellettiin laajasti. Albumin kannessa on yhtyeen laulaja Perry Farrelin tekemä veistos siamilaisista kaksosista keinutuolissa, joiden päät ovat tulessa. Farrell käytti kuvan mallina tyttöystäväänsä Casey Niccolia.


title: Nothing’s Shocking

text: Albumilta julkaistiin neljä singleä: ”Mountain Song”, ”Had a Dad”, ”Jane Says” ja ”Standing in the Shower... Thinking”. Ainoa single, joka pääsi jollekin listalle oli ”Jane Says”, joka oli kuudes Alternative Songs -listalla.


title: Nothing’s Shocking

text: Albumi on yhtyeelle tyypillisen musiikkityylin, vaihtoehtorockin, heavy metalin ja hard rockin sekoitusta. Albumilta löytyy sekä herkkiä kappaleita (kuten "Jane Says"), että raskaita kappaleita. Kappaleet, kuten ”Up the Beach”, ”Ocean Size” ja ”Mountain Song” sisältävät paljon vaikutteita yhtyeen innoittajista kuten Led Zeppelinistä ja The Curesta.


title: Nothing’s Shocking

text: Teksteissään albumin kappaleet käsittelevät yleisesti seksiä, väkivaltaa, rakkautta ja huumeita. Kappale ”Ted, Just Admit It…” kertoo sarjamurhaaja Ted Bundystä.


title: Nothing’s Shocking

text: Albumi julkaistiin elokuussa vuonna 1988. Albumilta julkaistiin varsinaisesti vain yksi single kappale "Mountain Song" ja kolme promo-singleä, kappaleet ”Jane Says”, ”Had a Dad”, ”Standing in the Shower… Thinking”, sekä kappale ”Words and Music”, joka ei löydy albumilta. Vaikka singlejä julkaistiin yhteensä viisi albumi ei päässyt radiosoittoon. ”Jane Says” oli ainoa single, joka pääsi listoille.


title: Nothing’s Shocking

text: Itse albumi pääsi Billboard 200 -listalla, ollen sillä 108. Yhtye sai albumista Grammy-ehdokkuuden "parhaasta hard rock/heavy metal esityksestä". Albumi alkoi saamaan enemmän huomiota, kun Ritual de lo Habitual julkaistiin vuonna 1990, samana vuonna albumi möi kultaa Yhdysvalloissa ja platina-rajan se saavutti vuonna 1998. Lisäksi albumi möi hopeata Isossa-Britanniassa. Rolling Stone-lehti listasi albumi 309:ksi "500 kaikkien aikojen parasta albumia"-listalla.


title: Saleisha Stowers

text: Saleisha Stowers (s. 10. tammikuuta 1986) on yhdysvaltalainen malli ja "Huippumalli haussa" -tosi-tv-ohjelman yhdeksännen kauden voittaja.


title: Palm Springs (televisiosarja)

text: Palm Springs () on yhdysvaltalainen television nuortensarja, jota esitettiin Yhdysvalloissa 30. toukokuuta – 4. heinäkuuta 2007 CW-kanavalla. Sarjan teko päätettiin lopettaa jo kahdeksan esitetyn jakson jälkeen, joten se jäi vain yhden tuotantokauden mittaiseksi. "Palm Springsin" käsikirjoittajana ja vastaavana tuottajana toimi Kevin Williamson. Sarja sijoittuu kalifornialaiseen Palm Springsin kaupunkiin ja kuvaa erään teiniryhmän ja heidän perheidensä elämää, joka on ensivaikutelmaa hohdottomampaa. Suomessa sarjaa esitti Nelonen eikä sitä suositeltu alle 13-vuotiaille.


title: Chris Kontos

text: Chris Kontos voi tarkoittaa seuraavia henkilöitä:


title: Chris Kontos (jääkiekkoilija)

text:
Christopher T. Kontos (s. 10. joulukuuta 1963 Toronto, Ontario, Kanada) on kanadalainen entinen jääkiekkoilija ja olympiamitalisti, joka pelasi NHL:n runkosarjassa yhteensä 230 ottelua tehoin 54+69=123. Jäähyminuutteja tuli 103. Kontos pelasi urallaan myös Euroopassa: Suomessa, Sveitsissä, Italiassa ja Ruotsissa.
Kontos aloitti OHL:ssä kaudella 1980–1981, jolloin hän teki Sudbury Wolvesin joukkueessa 58 runkosarjaottelussa tehot 17+27=44. Kaudella 1981–1982 Kontos kaupattiin Wolvesista Toronto Marlborosiin 12 pelatun ottelun jälkeen. Hän teki kauden aikana yhteensä 71 ottelussa kovat tehot 42+62=104. New York Rangers varasi varsin lupaavan Kontosin ensimmäisellä kierroksella varaustilaisuuden 15. pelaajana kesällä . Kaudella 1982–1983 hän pelasi vielä OHL:n puolella 28 ottelua tehoin 21+33=54, mutta yli puolet kaudestaan Kontos pelasi kuitenkin Rangersissa, jossa tulokaskausi toi 44 ottelussa tehot 8+7=15. Kaudella 1983–1984 hän pelasi NHL:n puolella vain kuusi ottelua ja sai niissä yhden syöttöpisteen. Suurimman osan kaudestaan Kontos pelasi CHL-joukkue Tulsa Oilersissa, jossa hän voitti sarjan mestaruuden, Adams Cupin keväällä 1984.


title: Chris Kontos (jääkiekkoilija)

text: Kauden 1984–1985 Kontos pelasi suurimmaksi osaksi Rangersin farmijoukkue New Haven Nighthawksissa, AHL:ssä. Hän pelasi NHL:n puolella 28 ottelua tehoin 4+8=12. Kaudeksi 1985–1986 Kontos siirtyi ensimmäisen kerran Eurooppaan ja SM-liigajoukkue Tampereen Ilvekseen. Hän sijoittui tehoilla 16+15=31 joukkueen sisäisessä pistepörssissä neljänneksi, mutta Kontos palasi kesken kauden Pohjois-Amerikkaan ja Nighthawksiin. Hän oli tehoilla 4+2=6 joukkueen paras pistemies AHL:n pudotuspeleissä 1986. Kauden 1986–1987 Kontos aloitti Nighthawksissa. Hän ei pelannut otteluakaan New York Rangersissa, ja tammikuussa 1987 hänet kaupattiin Pittsburgh Penguinsiin vaihdossa Ron Duguayhyn. Hän pelasi loppukaudella joukkueessa 31 runkosarjaottelua tehoin 8+9=17.


title: Chris Kontos (jääkiekkoilija)

text: Kontos aloitti kauden 1987–1988 Pittsburgh Penguinsin organisaatiossa. Hän pelasi siellä 36 NHL-ottelua tehoin 1+7=8, kunnes Kontos ja kuudennen kierroksen varausvuoro kaupattiin helmikuussa 1988 Los Angeles Kingsiin vaihdossa Bryan Ericksoniin. Hän teki Kingsissä runkosarjan lopulla kuudessa ottelussa otteluihinsa nähden kaksi kertaa enemmän pisteitä tehoilla 2+10=12. Kontos pelasi keväällä 1988 ensimmäiset NHL-pudotuspelinsä ja teki neljässä ottelussa yhden maalin. Kaudella 1988–1989 hän pelasi Sveitsin NLA:n Kloten Flyersissä 36 runkosarjaottelua tehoin 32+24=56 ja sijoittui liigan pistepörssissä kymmenenneksi sekä maalipörssissä kuudenneksi. Hän palasi sieltä kauden loputtua keväällä 1989 Los Angeles Kingsiin, jossa Kontos pelasi seitsemän runkosarjaottelua tehoin 2+1=3 ja 11 playoff-ottelua. Pudotuspeleissä hän oli Kingsin paras maalintekijä yhdeksällä maalilla. Kaudella 1989–1990 Kontos pelasi Kingsissä yhteensä 11 ottelua runkosarjassa ja pudotuspeleissä.


title: Chris Kontos (jääkiekkoilija)

text: Kauden 1990–1991 Kontos pelasi kokonaan IHL-joukkue Phoenix Roadrunnersissa. Hän teki 69 runkosarjaottelussa tehot 26+36=62 ja sijoittui joukkueen sisäisessä pistepörssissä kolmanneksi. Kevään 1991 pudotuspeleissä hän oli tehoilla 9+12=21 Roadrunnersin paras pistemies ja maalintekijä. Kaudella 1991–1992 Kontos pelasi lähinnä Kanadan maajoukkueessa, mutta hän pelasi myös kahdeksan ottelun verran Italian toiseksi korkeimmalla sarjatasolla HC Lions Courmaostan joukkueessa.


title: Chris Kontos (jääkiekkoilija)

text: Kontos teki heinäkuussa 1992 sopimuksen vapaana agenttina Tampa Bay Lightningin kanssa. Kausi 1992–1993 jäi hänen NHL-uransa ainoaksi kokonaiseksi. Kontos teki 66 runkosarjaottelussa tehot 27+24=51 ja sijoittui Lightningin sisäisessä maalipörssissä toiseksi ja pistepörssissä kolmanneksi. 7. lokakuuta 1992 Kontos teki neljä maalia 7-3-voittoon päättyneessä ottelussa Chicago Blackhawksia vastaan. Hänen yhden ottelun maalimääränsä on edelleen Lightningin seurahistorian ennätys. Ottelu oli myös Tampa Bay Lightningin historian ensimmäinen ottelu. Kauden 1993–1994 Kontos pelasi kokonaan Kanadan maajoukkueessa. Kaudella 1994–1995 hän pelasi Ruotsin I-divisioonaa Skellefteåssa, jonka paras pistemies Kontos oli tehoilla 19+24=43. Hän teki heinäkuussa 1995 sopimuksen Florida Panthersin kanssa, mutta ei pelannut joukkueessa otteluakaan, vaan Kontos pelasi vuodet 1995–1997 kokonaan IHL:ssä.


title: Chris Kontos (jääkiekkoilija)

text: Pelaajauransa viimeisen kauden 1997–1998 Kontos pelasi Saksan DEL-liigan Revier Löwen Oberhausenissa.


title: Chris Kontos (jääkiekkoilija)

text: Kontos oli voittamassa hopeaa Lillehammerin olympiakisoista 1994. Hän oli kolmella osumallaan Kanadan kolmanneksi paras maalintekijä Paul Kariyan kanssa.


title: Omar Benson Miller

text: Omar Benson Miller (s. 1978) yhdysvaltalainen näyttelijä. Hän on näytellyt muun muassa elokuvassa 8 Mile ja televisiosarjassa C.S.I. Miami.


title: Omar Benson Miller

text: on myös näytellyt elokuvassa American Pie Band Camp


title: Karhunen

text: Karhunen on suomalainen sukunimi. Tunnettuja Karhusia:


title: Lasten anime ja manga

text: Lasten anime ja manga, usein länsimaissa yksinkertaisesti ”kodomo” () japanin kielen lasta tarkoittavan sanan mukaan, on tarkoitettu erityisesti ala-asteikäisille lapsille ja sisältää aiheita ja kuvastoa, joita pidetään heille sopivina. Tarinat ovat usein yksinkertaisia ja painottavat perheen ja ystävien merkitystä.


title: Lasten anime ja manga

text: Lapsille suunnattuja japanilaisia sarjakuvalehtiä ovat esimerkiksi erityisesti pojille tarkoitettu "KoroKoro Comic" ja "Comic Bonbon". Lapsille suunnatusta mangasta tuotetaan usein myös animea ja erilaisia oheistuotteita. Suosituimpiin lasten manga- ja animesarjoihin kuuluu esimerkiksi "Doraemon", jonka julkaisu aloitettin jo vuonna 1969.


title: Luettelo Viron seututeistä

text: Tämä on luettelo Viron seututeistä (muut maantiet). Viron päätiet löytyvät sivulta Viron tienumerointijärjestelmä.


title: WTA Tour Championships

text: WTA Tour Championships on kauden loppupuolella järjestettävä tennisturnaus, jossa pelaa naisten WTA-kiertueen parhaiten sijoitetut pelaajat. Ajankohta, kaupunki ja pelaajien määrä on vaihdellut ensimmäisen järjestyskerran, 1972 jälkeen. Vuodesta 2003 alkaen turnauksen kaksinpeliin on osallistunut kahdeksan pelaajaa, jotka on jaettu kahteen lohkoon. Nelinpelissä on mukana kahdeksan paria.


title: WTA Tour Championships

text: WTA Tour Championshipsiä on yleisesti pidetty kauden viidenneksi tärkeimpänä turnauksena naisten kiertueella heti neljän Grand Slam -turnauksen jälkeen. Turnauksessa jaetaan myös eniten rahaa ja ranking-pisteitä Grand Slam -turnausten jälkeen.


title: WTA Tour Championships

text: Menestynein pelaaja turnauksessa on ollut Martina Navrátilová, joka voitti kaksinpelin kahdeksan kertaa ja nelinpelin 11 kertaa.


title: Living in the Past (kappale)

text: Living in the Past on brittiläisen Jethro Tull -yhtyeen vuonna 1969 julkaistu kappale ja single. Se nousi Britanniassa listan sijalle 3 ja Yhdysvalloissa sijalle 11, tosin vasta vuonna 1973, jolloin single julkaistiin uudestaan "Living in the Past" -kokoelman yhteydessä. ”Living in the Past” on listasijoituksilla mitattuna Jethro Tullin suurin hitti sekä Britanniassa että Yhdysvalloissa.


title: Living in the Past (kappale)

text: Kappaleessa on erikoinen 5/4-tahtilaji. Sanoituksessa kertojaminä toivoo elävänsä menneisyydessä; ajassa ennen sotaa. Vuonna 1984 kappaleen kirjoittaja, solisti Ian Anderson kertoi aina inhonneensa kappaletta ja kavahtaneensa, kun kappaleesta muodostui suuri hitti.


title: Living in the Past (kappale)

text:
A-puoli
B-puoli


title: Ajatuksia jälleensyntymisestä

text: Ajatuksia jälleensyntymisestä on Jari Pietiläisen toimittama, jälleensyntymistä käsittelevä artikkelikokoelma, joka ilmestyi Kariston julkaisemana vuonna 1994.


title: Kuoleman salaisuus

text: Kuoleman salaisuus on Kai Heikkilän ja Pertti Jokivuoren vuonna 1994 julkaisema kirja kuolemasta länsimaiden kulttuurihistoriassa.


title: Lapinkynsimö

text: Lapinkynsimö ("Draba lactea", myös "D. wahlenbergii") on pohjoisen pallonpuoliskon arktisten alueiden pienikokoinen ristikukkainen kasvi. Suomessa lapinkynsimö on harvinainen ja luokiteltu vaarantuneeksi lajiksi.


title: Lapinkynsimö

text: Löyhästi mätästävä, monivuotinen lapinkynsimö kasvaa 5–10 cm korkeaksi. Ohut, haaraton varsi on kalju, vihreä ja tavallisesti lehdetön. Ruusukelehdet ovat noin senttimetrin pituisia, suipohkoja ja ehytlaitaisia. Lehdissä on hapsikarvojen lisäksi tähti- ja hankakarvoja. Hyvin pienet kukat ovat valkoisia ja sijaitsevat varren latvassa. Lapinkynsimö kukkii Suomessa kesä-heinäkuussa. Siemenet kypsyvät suikeissa, kaljuissa ja 5–7 cm pitkissä liduissa.


title: Lapinkynsimö

text: Lapinkynsimö muistuttaa läheisesti tunturikynsimöä ("D. fladnizensis"). Suomessa lajista tunnetaan risteymiä kalliokynsimön ("D. norvegica") ja lumikynsimön ("D. nivalis") kanssa.


title: Lapinkynsimö

text: Lapinkynsimö on pohjoisen tundran ja vuoristojen kasvilaji. Sitä tavataan Pohjois-Norjan, -Ruotsin ja -Suomen korkeimmilta tunturialueilta, Pohjois-Venäjän ja -Siperian tundravyöhykkeeltä, Alaskasta, Kalliovuorilta ja Pohjois-Kanadan arktiselta vyöhykkeeltä. Lajia tavataan yleisesti myös Grönlannissa ja Huippuvuorilla. Suomessa lapinkynsimöä on tavattu ainoastaan Enontekiöllä Kilpisjärven alueella viideltä suurtunturilta. Useat lajista tehdyt havainnot ovat kuitenkin varsin vanhoja. Suomessa laji löydettiin ensimmäisen kerran vuonna 1910.


title: Lapinkynsimö

text: Lapinkynsimö on kalkinsuosija. Suomessa se viihtyy tunturien ajoittain kosteilla kalliopengermillä ja lumenviipymäpaikkojen liepeillä ala- ja keskipaljakalla korkeimmillaan 1000 metrin korkeudella.


title: Back to the Future: The Game

text: Back to the Future: The Game on Telltale Gamesin kehittämä, erillisissä osissa julkaistava seikkailupeli. Pelin ensimmäinen osa julkaistiin 22. joulukuuta 2010 ja viides, sekä viimeinen osa julkaistiin 23. kesäkuuta 2011. Peli pohjautuu Paluu tulevaisuuteen -elokuvatrilogiaan ja sen jälkeisiin tapahtumiin. Pelin kehityksessä on vahvasti mukana yksi kaikkien Paluu tulevaisuuteen -elokuvien käsikirjoittaijista, Bob Gale. Elokuvasaagan pääosia esittäneet näyttelijät Michael J. Fox ja Christopher Lloyd ovat antaneet tukensa projektille ja luvan käyttää näköisyyksiänsä hahmoissa. Tiedemies Doc. Brownia näytellyt Lloyd myös ääninäyttelee roolinsa, kun taas Marty McFlyta tulkitsee imitaattori "AJ LoCascio".


title: Back to the Future: The Game

text: Pelin tarina sijoittuu kuusi kuukautta "Paluu tulevaisuuteen III" -elokuvan jälkeen. Sopeutumista elämäänsä ilman parasta ystäväänsä yrittävä Marty McFly joutuu yllättäen käyttämään aikakonetta päästäkseen vuoteen 1931, jolloin Yhdysvalloissa on kieltolaki. Siellä hänen tehtävänsä on pelastaa tuhopoltosta vankilaan joutunut ystävänsä Doc. Emmett Brown.


title: Sekopää

text: Sekopää on rap-artisti Asteen kappale hänen neljänneltä studioalbumiltaan, "Sirkus palaa". Kappale julkaistiin singlenä 21. helmikuuta 2011. Kappaleella vierailee laulaja Pete Parkkonen. Single sisältää myös MGI:n ja Lennon tekemän remixin artistin "Nuorallatanssija" -albumin "Paris Hilton" -kappaleesta.


title: Sekopää

text: "Sekopää" nousi kuudeksi viikoksi latauslistalle, jossa sen paras sijoitus oli 22. sija.


title: Minun Kiinani

text: Minun Kiinani () on kiinalaisen Li Kunwun kolmiosainen omaelämäkerrallinen sarjakuvateos.


title: Moe

text:
Moe (萌え) on anime- ja otaku-alakulttuureissa käytetty sana, jolla viitataan söpöihin tyttöihin.
Tamaki Saitōn mukaan termi tulee japanin ”orastava” (eli kasvuvaiheessa oleva) tarkoittavasta sanasta viitaten siihen, että moe-termiä käytetään vain nuoriin, ei-aikuisiin hahmoihin.


title: Charles Stormbom

text: Charles Stormbom (26. huhtikuuta 1898 – 29. tammikuuta 1955) oli suomalainen jalkapalloilija.


title: Charles Stormbom

text: Stormbom edusti urallaan Åbo IFK:a ainakin vuosina 1919–1924. Hän voitti seurassa Suomen mestaruuden 1920 ja 1924. Stormbom pelasi Suomen maajoukkueessa vuosina 1919–1924 yhteensä 15 maaottelua.


title: Arthur Englund

text: Arthur Englund (18. toukokuuta 1893 – 13. joulukuuta 1952) oli suomalainen jalkapalloilija.


title: Arthur Englund

text: Englund edusti urallaan HIFK:a ainakin vuosina 1913–1923. Hän pelasi Suomen maajoukkueessa noina vuosina yhteensä 13 maaottelua. Englund on palkittu HIFK:n kultaisella ansiomerkillä.


title: Eusebio Cáceres

text: Eusebio Cáceres López (s. 10. syyskuuta 1991 Onil) on espanjalainen pituushyppääjä ja pikajuoksija.


title: Eusebio Cáceres

text: Cáceres kilpaili alle 18-vuotiaiden MM-kilpailuissa Ostravassa 2007 kahdeksanottelussa. Hän johti kilpailua ensimmäisestä lajista lähtien, mutta putosi viimeisessä lajissa 1 000 metrin juoksussa kuudenneksi. Alle 20-vuotiaiden MM-kisoissa hän sijoittui pituushypyssä kolmanneksi vuonna 2008 tuloksella 759 cm ja toiseksi vuonna 2010 tuloksella 790 cm. Barcelonan EM-kisoissa 2010 hän oli finaalin kahdeksas tuloksella 793 cm hypättyään karsinnassa ennätyksensä 827 cm, joka oli myös alle 20-vuotiaiden Euroopan ennätys. Hän karsiutui vuonna 2011 sekä Pariisin sisäratojen EM-kisoissa että Daegun MM-kisoissa. Hän karsiutui myös Istanbulin sisäratojen MM-kilpailuissa 2012. Helsingin EM-kilpailuissa hän oli viides tuloksella 806 cm. Lontoon olympialaisissa hän karsiutui loppukilpailusta. Alle 23-vuotiaiden EM-kilpailuissa Tampereella 2013 hän voitti pituushypyssä kultaa ennätyksellään 837 cm ja lisäksi hän juoksi Espanjan 4 × 100 metrin viestijoukkueessa, joka sijoittui kolmanneksi. Moskovan MM-kilpailuissa hän sijoittui neljänneksi tuloksella 826 cm. Zürichin EM-kilpailuissa 2014 hän sijoittui neljänneksi tuloksella 811 cm. Amsterdamin EM-kilpailuissa 2016 hän jäi loppukilpailussa ilman tulosta. Hän karsiutui 2017 loppukilpailusta sekä Belgradin sisäratojen EM-kilpailuissa että Lontoon MM-kilpailuissa. Hän sijoittui kahdeksanneksi Birminghamin MM-hallikilpailuissa 2018.


title: Eusebio Cáceres

text: Cáceresin sisäratojen ennätys on 816 cm, jonka hän hyppäsi Karlsruhessa 31. tammikuuta 2015. Maaliskuussa 2010 Cáceres otteli sisäradoilla seitsenottelussa nuorten välineillä tuloksen 5984 pistettä. Tulos oli alle 20-vuotiaiden sarjan ensimmäinen virallinen sisäratojen maailmanennätys.


title: Harald Elevuo

text: Harald Elevuo (ent. Belewicz, s. 13. lokakuuta 1901) oli suomalainen jalkapalloilija ja pikaluistelija.


title: Harald Elevuo

text: Elevuo edusti urallaan Helsingin Palloseuraa ainakin vuosina 1921–1926. Hän voitti seurassa Suomen mestaruuden 1921, 1922 ja 1926. Lisäksi Elevuo pelasi Suomen maajoukkueessa 11 maaottelua. Elevuo oli myös maailmanluokan pikaluistelija. Hän saavutti Euroopan mestaruus-kilpailuissa sijat 9. (1922) ja 10. (1924). Maailmanmestaruuskilpailuihin hän osallistui myös vuonna 1924 Helsingissä, muttei ottanut osaa päätösmatkalle.


title: Bertil Silve

text: Bertil Silve (18. maaliskuuta 1905 – 1969) oli suomalainen jalkapalloilija.


title: Bertil Silve

text: Silve edusti urallaan Helsingin Jalkapalloklubia ainakin vuosina 1923–1926. Hän voitti seurassa Suomen mestaruuden 1923. Hän oli voittamassa myös vuoden 1929 Suomen mestaruutta Helsingin Palloseuran riveissä. Silve pelasi Suomen maajoukkueessa kahdeksan maaottelua, joissa hän teki yhden maalin.


title: Gunnar Öhman

text: Gunnar Öhman (12. tammikuuta 1896 – 1940 Helsinki) oli suomalainen jalkapalloilija.


title: Gunnar Öhman

text: Öhman edusti urallaan HIFK:a ainakin vuosina 1919–1921. Hän pelasi Suomen maajoukkueessa kahdeksan maaottelua, joissa hän teki kolme maalia.


title: Tayronan kansallispuisto

text: Tayronan kansallispuisto on kansallispuisto Kolumbiassa. Se ulottuu merenrannalta noin tuhannen metrin korkeuteen. Hiekkarannoilta lähtee kiemurtelevien polkujen verkko, jotka ovat alueella edelleen asuvien intiaanien tekemiä.


title: Tayronan kansallispuisto

text: Puistossa tavataan tiikerikissoja, apinoita ja kolmesataa lintulajia. Meressä elää satoja erilaisia kaloja, koralleja ja selkärangattomia.


title: Tayronan kansallispuisto

text: Puisto ja sen lähialueet olivat vuosien ajan FARCin ja puolisotilaallisten joukkojen taistelutantereena. Nyttemmin alue on rauhoittunut.


title: Heimo Saarilahti

text: Heimo Saarilahti oli suomalainen jalkapalloilija.


title: Heimo Saarilahti

text: Saarilahti edusti urallaan Helsingin Palloseuraa ainakin vuosina 1927–1929. Hän voitti seurassa Suomen mestaruuden 1927. Saarilahti pelasi Suomen maajoukkueessa kuusi maaottelua.


title: Ilmari Saxell

text: David Ilmari Saxell (6. tammikuuta 1892 – 2. elokuuta 1955) oli suomalainen jalkapalloilija.


title: Ilmari Saxell

text: Saxell aloitti pelaajauransa vuonna 1908 helsinkiläisessä HJK:ssa, mutta siirtyi jo seuraavana vuonna Kiffeniin. Hän voitti seurassa Suomen mestaruuden 1913, 1915 ja 1916. Saxell pelasi Suomen maajoukkueessa vuosina 1914–1920 yhteensä kuusi maaottelua. Hän muutti vuonna 1921 Tampereelle ja oli perustamassa TaPaa. Myöhemmällä iällä Saxell asui Turussa ja pelasi Åbo IFK:n ikämiesjoukkueessa.


title: Corales del Rosarion kansallispuisto

text: Corales del Rosarion kansallispuisto on kansallispuisto Kolumbiassa. Puiston pinta-ala on 19 500 hehtaaria, ja siihen kuuluu kaksi saarta, Rosario ja San Bernardo. Se tunnetaan etenkin koralliriutoistaan. Puistossa on myös mangrovemetsää ja laajoja meriruohoniittyjä. Puistossa on tavattu 215 kala- ja 170 äyriäislajia.


title: Libyan sisällissota

text: Libyan sisällissota oli 17. helmikuuta 2011 alkanut aseellinen konflikti maan johtajaa Muammar Gaddafia kannattavien joukkojen ja häntä vastustavien kapinallisten välillä. Sota päättyi lokakuussa 2011 Gaddafin vastustajien voittoon.


title: Libyan sisällissota

text: Gaddafia vastustava puoli käytti aluksi nimeä "17. helmikuuta -vallankumous". Maaliskuun alussa 2011 kapinalliset ja hallitusta tukevat erilaiset asejoukot taistelivat ankarasti monien kaupunkien hallinnasta. Hallitus näytti olevan voitolla hetken aikaa. Maaliskuun puolivälin jälkeen YK:n turvallisuusneuvosto asetti lentokiellon Libyan ilmatilaan ja salli myös ilmaiskut, mikä sinetöi Gaddafin tuhon. Länsimaiden liittouma teki ilmaiskuja ja asetti lentokiellon voimaan. Kapinalliset mursivat Misratan saarron huhtikuussa 2011. Rintamat säilyivät kuukausia miltei paikoillaan. Kapinalliset alkoivat uudestaan edetä elokuussa 2011 lähinnä läntisellä alueellaan edeten 21. elokuuta 2011 Tripoliin, missä he valtasivat suurimman osan kaupungista ja saivat Gaddafin tukikohdan Bab al-Azizyan haltuunsa kovan taistelun päätteeksi. Gaddafi oli paennut tukikohdasta, ja vielä 10. lokakuuta ei tiedetty missä hän oli.


title: Libyan sisällissota

text: Viimein 20. lokakuuta kapinalliset pystyivät valtaamaan sitkeää vastarintaa tehneen Bani Walidin kaupungin ja viimeisenä Sirten, jossa lopulta Muammar Gaddafi saatiin kiinni ja surmattiin. Hänen surmaajansa joutuivat oikeuteen. Hyvin pian sen jälkeen viimeiset Gaddafia tukeneet joukot antautuivat kapinallishallinnolle, joka julisti sodan päättyneeksi 23. lokakuuta. Maa oli hajanainen ja turvaton vielä tämän jälkeenkin, kun poliisia ja armeijaa ei saatu muodostettua. Mm salafistien ja sufilaisten välillä oli kahnauksia. Sodan jälkeen tapahtui mm. murhayrityksiä ja useita aseellisia yhteenottoja. Libyan uusi hallitus ja eri islamilaiset tahot kävivät vuodesta 2014 alkaen täyttä sisällissotaa. Isis perusti tukialueensa Libyaan.


title: Libyan sisällissota

text: Muammar Gaddafi nousi maan johtoon syrjäyttämällä kuningas Idris I:n sotilasvallankaappauksessa vuonna 1969. Alussa moni oli tyytyväinen lännen sätkynukkena pidetyn kuninkaan kukistumiseen.


title: Libyan sisällissota

text: Gaddafi hallitsi itsevaltiaan tavoin muun muassa surmauttamalla poliittiset vastustajansa. Gaddafi oli osaltaan aloittamassa öljykriisiä kansallistamalla öljyn osaksi. Johtaja vakautti valtansa vuoden 1976 jälkeen puhdistuksissa. Gaddafi käytti hyväkseen islamia, mutta kukisti papiston. Mutta 80-luvulla maasta paenneet ja 90-luvuilla islamilaiset yrittivät silti kapinointia. Gaddafin joukot mursivat pienet kapinat nopeasti. Hallituksen kaatamista yrittäneitä surmattiin tai pantiin vankilaan.


title: Libyan sisällissota

text: Gaddafin vallan alla näkyi maan kansoista ja heimoista johtuva hajanaisuus. Maaseudulla ei innostuttu Vihreästä kirjasta. Esimerkiksi maan itäosassa Bengazissa säilyi salassa kapinamieli maan johtajaa vastaan.


title: Libyan sisällissota

text: 1970- ja 1980-luvuilla Gaddafin Libya oli vastakkain lännen kanssa, mutta Gaddafi läheni länttä 1990- ja 2000-luvuilla. Libya on Afrikan rikkaimpia valtioita öljytulojensa ansiosta. Työttömyysaste on noin 30 %. Maassa oli paljon vierastyöläisiä. Vuonna 2006 Freedom House antoi Libyalle huonoimmat mahdolliset arvosanat poliittisissa oikeuksissa ja yksilönvapauksissa, ja nimesi maan "epävapaaksi".


title: Libyan sisällissota

text: Egyptin kansannousun innoittamat protestit ja mielenosoitukset kiihtyivät helmikuussa 2011. Poliisin ja turvallisuusjoukkojen kerrottiin torjuneen mellakoita väkivaltaisesti. Internetin käyttöä rajoitettiin ja länsimaiset toimittajat karkotettiin tai eristettiin. Al-Jazeeran lähetyksiä häirittiin. Gaddafi kehotti kansaa puolustamaan johtajaansa ja vallankumousta 22. helmikuuta 2011 pitämässään televisiopuheessaan. Gaddafi sanoi televisiopuheessa, ettei pakene maasta, vaan taistelee kuolemaan asti.. Levottomuudet kehittyivät maaliskuussa käytännössä sisällissodaksi, kun Libyan hallitus alkoi käyttää armeijaa kapinallisia vastaan. Maaliskuun puolivälissä Libyan hallitus näytti saaneen yliotteen kapinallisista, mutta YK antoi luvan ilmaiskuihin ihmisoikeuksia rikkoneita hallituksen joukkoja vastaan. Mm. Iso-Britannia pommitti Gaddafin ilmavoimia ja ilmatorjuntaa tehden ne toimintakyvyttömiksi..


title: Libyan sisällissota

text: Sisällissota juuttui pitkäksi aikaa miltei paikoilleen. Elokuussa 2011 kapinalliset alkoivat edetä läntisessä Libyassa vuorilta pyrkien saartamaan maan pääkaupungin Tripolin. 20. elokuuta kapinalliset soluttautuivat Tripoliin ja siellä syntyi taisteluja kaupungin hallinnasta. 27. elokuuta kapinallisilla oli hallinnassa käytännössä koko Tripoli, ja Gaddafin hallinto kaadettu. Gaddafi itse oli piilossa ja pakosalla. Sisällissota jatkui maassa yhä Gaddafin kannattajien ja vastustajien välillä.


title: Libyan sisällissota

text: Väliaikaishallinnon joukot ottivat Gaddafin kiinni Sirtissä lokakuun 20. päivä 2011 välittömästi Naton tekemän ilmaiskun jälkeen. Kapinalliset pahoinpitelivät ja teloittivat Gaddafin pian kiinnioton jälkeen.


title: Libyan sisällissota

text: Libyaa hallitsevaksi tahoksi on julistautui Muammar Gaddafin vastaisten kapinallisten Kansallinen siirtymäneuvosto, jonka ovat tunnustaneet useat valtiot. Neuvoston mukaan sen tavoitteena on johtaa poliittisesti ja sotilaallisesti, turvata libyalaisten peruspalvelut ja edustaa libyalaisia ulkomailla. Neuvoston johtajien mukaan neuvosto ei ole hallitus, vaan sen tarkoituksena on ohjata Libya Gaddafin jälkeiseen aikaan, järjestää vapaat vaalit ja luoda perustuslaki. Web-sivujensa mukaan neuvostolla on puheenjohtaja, varapuheenjohtaja, edustajia eri titteleillä ja 33 jäsentä, jotka edustavat Libyan alueita ja kaupunkeja. Elokuussa 2011 julkaistussa dokumentissa "Suunniteltu perustuslaillinen peruskirja siirtymävaiheelle" neuvosto esitti suunnitelman monipuoluedemokratiasta, joka perustuisi islamilaiseen lakiin (šaria).


title: Libyan sisällissota

text: Väliaikaishallinnon pääministeriksi valittiin Mahmoud Jibril, joka ilmoitti luopuvansa tehtävästä Gaddafin kuoltua. Hänen seuraajakseen tuli 31. lokakuuta 2011 Abdel Rahim al-Kib. Vapaat vaalit ilmoitettiin pidettäväksi kahdeksan kuukauden kuluessa, ja sen jälkeen uudet päättäjät laatisivat uuden perustuslain.


title: Libyan sisällissota

text: Levottomuudet alkoivat Bengasista 17. helmikuuta 2011 ja kaupunki jäi nopeasti kapinallisten haltuun. Aloituspäivämäärä oli sovittu vuoden 2006 tapahtumien muistoksi. Tuona päivämääränä poliisi hajotti mielenosoituksen ja tappoi 14 ihmistä Italian lähetystön edessä. Mielenosoittajat olivat osoittaneet mieltään Muhammed-pilakuvia vastaan.


title: Libyan sisällissota

text:
Poliisin ja turvallisuusjoukkojen kerrottiin torjuneen mellakoita väkivaltaisesti. Ihmisoikeusjärjestöjen liiton (FIDH) mukaan helmikuun levottomuuksissa kuoli noin 300–400 ihmistä. 21. helmikuuta mielenosoittajat ilmoittivat ottaneensa haltuunsa useita Libyan itäosan kaupunkeja, muun muassa Bengasin sekä Sirten.
Länsi-Libyan Misurata jäi kapinallisten haltuun 23. helmikuuta parin päivän taisteluiden jälkeen. 24. helmikuuta Gaddafin synnyinkaupunki Sirte oli hänelle uskollisten joukkojen hallussa.


title: Libyan sisällissota

text: Gaddafi uhmasi televisiopuheessaan kapinallisia, kehotti kansaa taistelemaan mielenosoittajia vastaan johtajansa ja vallankumouksen puolesta. Gaddafi sanoi mielenosoittajien ansaitsevan kuolemantuomion, ja haukkui näitä terroristeiksi ja rotiksi. Gaddafi uhkasi myös mielenosoittajia voimatoimilla, joita ei hänen mukaansa ollut vielä käytetty. Gaddafi myös sanoi, ettei pakene maasta, vaan taistelee tarvittaessa marttyyrikuolemaan asti. 20. helmikuuta Gaddafin poika, Saif al-Islam Muammar al-Gaddafi, piti puheen jossa arveli maan ajautuvan sisällissotaan.


title: Libyan sisällissota

text: Mielenosoittajien ote maan läntisestä osasta vahvistui 24. helmikuuta, kun muun muassa Zuaran rannikkokaupunki päätyi kapinallisten käsiin. Gaddafi syytti terroristiverkosto al-Qaidaa ja huumeiden käyttäjiä mellakoista..


title: Libyan sisällissota

text: YK raportoi joukkomurhista, mielivaltaisista pidätyksistä ja mielenosoittajien kidutuksista. Gaddafin poika al-Islam sanoi perjantaina 25. helmikuuta pyrkivänsä tulitaukoon mielenosoittajien kanssa.


title: Libyan sisällissota

text: Maan entinen oikeusministeri Mustafa Mohamed Abud Ajleil kertoi lauantaina 26. helmikuuta, että hän pyrkii muodostamaan väliaikaisen hallituksen.


title: Libyan sisällissota

text: YK:n turvallisuusneuvosto asetti Gaddafin sekä hänen lähipiirinsä matkustuskieltoon ja jäädytti heidän varansa. Gaddafi ilmoitti pakotteiden olevan mitättömiä ja sanoi ettei YK saa puuttua valtion sisäisiin asioihin.


title: Libyan sisällissota

text: Turvallisuusneuvosto ilmoitti lähettävänsä mielenosoitusten tapahtumat tutkittavaksi Haagin kansainväliseen rikostuomioistuimeen. Gaddafin epäillään syyllistyneen rikoksiin ihmisyyttä vastaan.


title: Libyan sisällissota

text:
Maaliskuun ensimmäisellä viikolla käytiin kovia taisteluja Zawiyan kaupungista, joka sijaitsee 50 kilometriä Tripolista länteen ja oli kapinallisten hallussa. Loppuviikosta Gaddafille uskolliset joukot olivat saaneet haltuunsa Tunisian vastaisen rajan ja saartaneet kaupungin. 2. maaliskuuta Gaddafin joukot yrittivät valloittaa Marsa Bregan satamakaupungin, mutta ne lyötiin takaisin.
Oppositio puolestaan valloitti loppuviikosta Ras Lanufin satamakaupungin, joka sijaitsee Marsa Bregan ja Sirten välissä, joka olisi mahdollistanut hyökkäyksen Gaddafin synnyinkaupunkiin Sirteen.
Kapinalliset etenivät vielä Bin Jawadiin, mutta joutuivat vetäytymään sieltä.


title: Libyan sisällissota

text: 6. maaliskuuta 2011 Tripolissa kuului voimakasta tulitusta, jota hallituksen tiedottaja väitti ilotulitusrakettien ääniksi. Sekä Gaddafin joukoilla että kapinallisilla oli vankeinaan muutamia eurooppalaisia sotilaita, jotka olivat diplomaattien tukena tai auttamassa evakuointioperaatioissa. Torstaina 10. maaliskuuta levisi maailmalle huhu, että Gaddafin joukot olivat uhkailleet kuolemalla, hakanneet ja kiduttaneet kolmea BBC:n toimittajaa. Samaan aikaan kapinalliset ja hallituksen joukot taistelivat ankarasti Zawijahin kaupungista, joka on vain 50 kilometrin päässä Tripolista. Kapinallisilla oli hallussaan kaupungin keskusta. Gaddafin joukot olivat samana päivänä lähestymässä Ras Lanufin öljykapunkia ja pommittivat idempänä olevaa Bregan kaupunkia. Tämä johtui siitä että Gaddafin joukot pyrkivät valtaamaan kapinallisten tukialueen idässä.


title: Libyan sisällissota

text: 10. maaliskuuta Al-Jazeera kertoi kapinallisten peräytyneen Ras Lanufista. Zawijahin kerrottiin olevan hallituksen joukkojen hallussa, vaikka varmistusoperaatiot jatkuivatkin vielä.


title: Libyan sisällissota

text: 11. maaliskuuta Libyan hallituksen joukot valtasivat Bregan kaupungin, mutta kapinalliset palasivat sinne yön suojissa ja linnoittautuivat öljytuotantolaitoksiin, joiden pommittamista hallitus haluaa välttää.


title: Libyan sisällissota

text: 15. päivä Libyan armeija saartoi Ajdabijan noin 160 kilometrin päässä Bengasista. Paikkakunta on risteyskohta, josta on tie myös Egyptin rajalle Tobrukiin. Länsiosassa maata armeija valtasi 14. päivä Zuwaran Tripolista länteen. Keskiviikkona 16. maaliskuuta Gaddafin poika Saif al-Islam sanoi Euronewsin haastattelussa taistelujen olevan joka tapauksessa ohi 48 tunnin kuluessa, vaikka lentokielto asetettaisiin. Torstaina kapinalliset käyttivät ensi kertaa taistelussa Ajdabiyasta panssarivaunuja, tykistöä ja helikoptereja.


title: Libyan sisällissota

text: 18. maaliskuuta Libya ilmoitti lopettavansa kaikki sotatoimet kapinallisia vastaan ja hyväksyvänsä YK:n turvallisuusneuvoston päätöslauselman kokonaisuudessaan. Turvallisuusneuvosto oli vähän aiemmin päättänyt lentokieltoalueen perustamisesta ja ilmaiskujen sallimisesta. Tämän epäiltiin laajalti olevan harhautusta. Lauantaina Libyan hallituksen joukot taistelivat Al Jazeera-televisiokanavan mukaan Bengasin länsiosissa, joka oli suurin kapinallisten hallinnassa oleva kaupunki. Aamulla 19. maaliskuuta ammuttiin alas Benghazin yläpuolella hävittäjä. Kapinallisten puhemies vahvisti että kone kuului oppositiolle. BBC raportoi, että hallituksen sotilaat olivat saapuneet kaupunkiin. Tilanne vaikutti täydeltä Gaddafin joukkojen hyökkäykseltä.


title: Libyan sisällissota

text: Libyan operaatioon osallistuvista valtioista on mediassa käytetty yhteisnimitystä liittoutuma.


title: Libyan sisällissota

text: 19. maaliskuuta Ranskan presidentti Nicolas Sarkozy kertoi Ranskan hävittäjien olevan Libyan ilmatilassa estämässä Gaddafin hyökkäystä Bengasin kaupunkia vastaan. Vähän aiemmin länsi- ja arabimaat olivat pitäneet kokouksen, jossa ne keskustelivat toimista Gaddafia vastaan. Saman päivän aikana myös Britannian hävittäjät osallistuivat operaatioon, ja Yhdysvallat ja Britannia laukaisivat Välimereltä käsin yli sata risteilyohjusta Libyan ilmapuolustusta vastaan. Operaatioon osallistuu joukkoja viidestä maasta: Yhdysvalloista, Ranskasta, Britanniasta, Kanadasta ja Italiasta. Myöhemmin operaatioon on liittynyt muitakin maita, muiden muassa Tanska ja Norja.


title: Libyan sisällissota

text: 20. maaliskuuta Yhdysvaltain asevoimien komentaja Mike Mullen sanoi, että lentokielto on asetettu voimaan ja Gaddafin hyökkäys Bengasiin pysäytetty. Reutersin toimittaja näki Bengasiin johtaneella tiellä kymmeniä tuhottuja sotilasajoneuvoja, joukossa ambulanssi. Libya sanoi ilmaiskuissa kuolleen 48 ja loukkaantuneen 150 ihmistä. Näihin aikoihin Libyan hallitus väitti aseistavansa noin miljoona maansa kansalaista.


title: Libyan sisällissota

text: 21. maaliskuuta uutisoitiin, että liittouma oli iskenyt ohjuksilla Gaddafin hallintorakennukseen tarkoin vartioidulla hallintoalueella Tripolissa. Liittouman mukaan rakennus tuhottiin, koska se oli yksi Gaddafin komentokeskuksista. Gaddafia ei liittouman mukaan pyritä tappamaan, koska YK:n päätöslauselma ei oikeuta sitä.


title: Libyan sisällissota

text: 23. maaliskuuta uutisoitiin, että Gaddafin joukot jatkoivat jo viikkoja kestänyttä Misratan kaupungin piiritystä, ja kaupungin siviilien sanottiin olevan pahassa ahdingossa. Myös taistelut Ajdabiyasta jatkuivat.. Lauantaina 26. maaliskuuta kapinalliset olivat vallanneet strategisesti tärkeän Ajdabiyan sen jälkeen kun liittoutuneet olivat ensin moukaroineet Gaddafin joukkojen asemia ilmasta käsin. Samana päivänä kapinalliset valtasivat myös lännempänä olevan Bregan. Gaddafin armeija tulitti tykein ja panssarein Misrataa samana päivänä ja hyökkäsi kaupunkia vastaan joka suunnasta, mutta keskeytti illalla hyökkäyksen, kun liittoutuneiden koneet alkoivat lentää kaupungin yllä.


title: Libyan sisällissota

text: Sunnuntai-aamuna 27. maaliskuuta kapinalliset olivat jo Uqailassa öljykaupunki Ras Lanufin lähellä. Yhdysvallat ilmoitti, että Libyan hallitus lavastaa joukkojensa surmaamia siviilejä liittouman ilmaiskujen uhreiksi ja valtasivat samana päivänä Ras Ranufin ja Bin Jawadin. Nyt kapinallisille olivat hallussaan kaikki Libyan öljykaupungit. Libyan armeija uudisti hyökkäyksensä saarrettua Misratan osaa vastaan sunnuntaina ja pommitti kaupunkia kranaatinheittimin ja panssarivaunujen tykein.


title: Libyan sisällissota

text:
Liittoutuneiden ilmaiskut olivat aiheuttaneet huomattavaa tuhoa hallituksen joukkojen kalustolle ja moraalille, ja kapinalliset etenivät sunnuntai-iltana kohti Sirteä. Maanantaiaamupäivällä kapinalliset väittivät että he olivat valloittaneet Sirten, ja kaupungista oli yöllä kuultu räjähdyksiä, mutta silminnäkijöiden mukaan hallituksen joukot olivat kaupungissa. Myöhemmin päivällä hallituksen joukot asettuivat noin 30 km Sirtestä itään puolustusasemiin, ja kapinalliset olivat maanantaina kello 13:00 ottaneet haltuunsa Nawfalijahin 120 km päässä Sirtestä. Hallitus valtasi osan Misratasta maanantaina ja julisti sinne tulitauon. Hallituksen joukot torjuivat 29. maaliskuuta kapinalliset väijytyksessä Sirten lähellä, iskivät kapinallisten selustaan autiomaasta ja valtasivat perääntyviltä kapinallisilta Bin Jawadin kaupungin. Tämä taktiikka perustui sotilaalliseen kuriin, mitä kapinallisilla ei ollut.
Misratassa taisteltiin yhä.


title: Libyan sisällissota

text: Keskiviikkona ilmeni että Gaddafin joukot eivät enää käyttäneet ilmaiskuille alttiita panssarivaunuja ja menestyivät sodassa tämän takia, ja valtasivat Ras Lanufin. Gaddafin joukot käyttivät Ras Lanufissa taktiikkaa, jossa tulittivat ensin raskailla aseilla kaupunkia ja sitten hyökkäsivät aavikolta. Myöskään länsimaat eivät tällä kertaa häirinneet vakavasti Gaddafin joukkoja ilmasta. Keskiviikkoiltana kapinalliset pakenivat Bregasta epäjärjestyksessä kohti Ajdabijan laitakaupunkia, ja Gaddafin joukot olivat lähestymässä Bregaa. Kapinalliset syyttivät liittoutuneita ilmatuen puutteesta ja muutenkin toivoivat liittoutuneilta apua. Yhdysvaltain presidentti Obama väläytti kapinallisten aseistamista länsimaista, minkä YK:n turvallisuusneuvoston päätös 1970 kielsi. Länsimaiden ilmaisku surmasi Bregan lähellä aivan maaliskuun lopussa ensi kertaa todistetusti 4 siviiliä, kun länsimaat tuhosivat erään Gaddafin armeijan ammusrekan ilmasta käsin.


title: Libyan sisällissota

text:
30. maaliskuuta Libyan ulkoministeri Mussa Kussa saapui yllättäen Britanniaan ja haki turvapaikkaa. Kussa kuului Gaddafin hallinnon tärkeimpiin henkilöihin. Libyan hallitus kiisti tiedon loikkauksesta ja sanoi Kussan olevan Lontoossa työmatkalla. Britannia ei myöntänyt Koussalle diplomaattista immuniteettia.
Britannia piti loikkausta vakavana enteenä Muammar Gaddafin hallinnon luhistumisesta.


title: Libyan sisällissota

text: Maaliskuun viimeisenä päivänä kapinalliset pitivät hetken aikaa Bregaa hallinnassaan, mutta perjantaina kapinalliset olivat sieltä poissa. Misratan kapinakeskustan tulitus jatkui. Kapinapääkaupungissa Bengazissa pelättiin Gaddafin joukkojen tuloa kaupunkiin. 30. maaliskuulta on vuotanut julki kapinallisten video, jossa on kuvattu kapinallisten raa'at julkiset teloitukset Gaddafin palkkasotilaita kohtaan Toisaalta Gaddafin joukkojen saartamasta Misratasta paenneet kertoivat, että Gaddafin joukot olivat surmanneet väestöä pelotellakseen kokonaisia perheitä.


title: Libyan sisällissota

text: 6. huhtikuuta kapinallisten hallitsemasta Tobrukin Marsa el-Harigan satamasta lähti ensimmäinen 100 miljoonan dollarin arvoinen öljylasti. Hallitus syytti Naton koneita hyökkäyksestä Al-Saririn öljykentälle, jossa tuhoutui Tobrukiin öljyä vievä öljyputki. Nato kielsi hyökkäyksen. Aiemmin Gaddafin joukot olivat hyökänneet maastoautoilla aavikon halki toiselle Tobrukiin öljyä toimittavalle Mislan öljykentälle ja pysäyttäneet sen tuotannon.


title: Libyan sisällissota

text: 7. huhtikuuta Gaddafin joukot hyökkäsivät Ajdabiyaan lännestä ja asukkaat ja kapinalliset pakenivat kohti Bengasia. Myös Bregassa käytiin taisteluja. Kapinalliset joutuivat perääntymään, kun Nato iski Bengasista Bregaan siirtyvää 20 panssarivaunun saattuetta vastaan lähellä Ajdabiyaa. Kapinalliskenraali Abdel Fattah Younes kertoi kapinallisten saaneen Qatarista panssarintorjunta-aseita maan asevientikiellon vastaisesti. Lauantaina 9. huhtikuuta Gaddafin joukot olivat edenneet Ajdabiyan lähelle, jossa käytiin kiivaita taisteluita. Kapinallisten yritys kohti Bregaa epäonnistui, mutta liittouman ilmaiskut häiritsivät Gaddafin joukkoja..


title: Libyan sisällissota

text: 13. huhtikuuta 2011 Dohassa Libyan kapinallisten ja länsimaiden kontaktiryhmän kesken pidetyssä kokouksissa länsimaat lupasivat kapinallisille talous- ja materiaaliapua päätöslauselmien 1970 ja 1973 rajoissa. Britannia ilmoitti lähettävänsä kapinallisille 1000 luotiliivit jo lähetetyn sadan satelliittipuhelimen lisäksi. Qatar ilmoitti toimittaneensa kapinallisille salaa ranskalaisia panssarintorjuntaohjuksia, vaikka Ranska ja Britannia pitävät aseiden toimittamista kapinallisille laittomana. Kiinan Sanyassa kokoontuneet BRICS-maat puolestaan arvostelivat voimankäyttöä.


title: Libyan sisällissota

text: 17. huhtikuuta kapinalliset joutuivat perääntymään Aidabijaan yritettyään aiemmin vallata lännempänä olevaa Bregan kaupunkia. Itä-Libyassa rintama jäi näiden kaupunkien väliselle maantielle, kun hallitus linnoitti Bregaa ja toi sitä puolustamaan noin 3 000 miestä ja Grad-pattereita taistelujen siirtyessä länsi-Libyaan.


title: Libyan sisällissota

text: 22. huhtikuuta tilanteen kerrottiin ajautuneen kohti pattitilannetta.


title: Libyan sisällissota

text:
23. huhtikuuta Yhdysvallat ilmoitti tehneensä ensimmäisen iskun miehittämättömällä Predator-lennokilla, joka pystyy iskemään tarkasti väkijoukonkin keskellä olevaan viholliskohteeseen. Amerikkalaiset perustelivat Predatorin tarvetta humanitaarisella tilanteella, ja sillä, että rintamalinjat ovat sekaisin, joten vihollisia on vaikea erottaa liittolaisista.
Samana päivänä hallituksen joukot vetäytyivät Misratasta liittouman ilmaiskujen takia. Hallitus sanoi jättävänsä vastuun Misratasta Gaddafia tukeville paikallisille heimoille. Oli kuitenkin epäselvää missä määrin paikalliset heimot tukivat Gaddafia. Mutta pääsiäisenä Libyan armeija moukaroi taas Misrataa ja hallituksen puheet vastuun sysäämisestä heimopäälliköille olivat opposition mukaan hallituksen harjoittamaa harhautusta.


title: Libyan sisällissota

text: Toukokuun alussa taisteluja käytiin myös sisämaassa Tunisian rajalla. Hallituksen joukot piirittivät Zintanin, Naloutin ja Yfranin kaupunkeja.


title: Libyan sisällissota

text:
7. toukokuuta hallituksen joukot tuhosivat polttoainevarastot saarretussa Misratassa.
Tiistaina 10. toukokuuta kapinalliset onnistuivat murtamaan Misratan kaupungin saarron ja etenivät noin 15 kilometrin päähän ja saartoivat hallituksen joukot kaupungin lentokentälle. Kapinalliset väittivät edenneensä noin 25 km päähän Misratasta Zarekin kylään..


title: Libyan sisällissota

text: Samaan aikaan Nato iski Tripoliin armeijan komentopaikkoihin ilmasta käsin. Itäisellä rintamalla jatkuivat kovat taistelut Bregan–Ajdabijan välisellä seudulla, missä kapinalliset saivat vastaansa armeijan raskaiden aseiden tulta.


title: Libyan sisällissota

text:
24. toukokuuta Naton koneet iskivät raskaasti Libyan pääkaupunkiin Tripoliin, johon ammuttiin yöllä parikymmentä ohjusta.
Ranska ja Britannia ilmoittivat lähettävänsä maahan taisteluhelikoptereita. 7. kesäkuuta Naton koneet pommittivat ensimmäisen kerran Tripolia päiväsaikaan, kun kaupunkiin tehtiin siihen asti raskain ilmahyökkäys.


title: Libyan sisällissota

text:
11. kesäkuuta kapinalliset hyökkäsivät Zawijahin (myös Zaouia) öljysatamakaupunkiin vain 50 km länteen pääkaupungista. Kapinalliset olivat hallinneet kaupunkia jo kaksi viikkoa maaliskuussa, kunnes eliittijoukkojen hyökkäys valtasi sen. Taistelut katkaisivat Tripolin–Tunisian välisen valtatien, jota pitkin kaupunkiin oli tuotu ruokaa, polttoaineita ja lääkkeitä. Taisteluja käytiin samalla viikolla myös Zlitanissa, joka on yksi kolmesta hallituksen hallitsemasta kaupungista Misratan ja Tripolin välillä. Myös kahden kapinallisen hallitseman kaupungin, Zintanin ja Yefrenin välillä taisteltiin kapinallisten yrittäessä häätää hallituksen joukot.
13. kesäkuuta taistelut kiihtyivät myös Itä-Libyassa, kun kapinalliset yrittivät valloittaa Bregaa Ranskan ja Britannian taisteluhelikopterien tukemana.


title: Libyan sisällissota

text: Kesäkuun lopussa Le Figaro -lehti paljasti Ranskan toimittaneen kapinallisille maan länsiosiin Nafusan vuoristoon useita tonneja aseita, joihin kuului rynnäkkökiväärejä, konekiväärejä, panssarintorjuntaohjuksia ja kevyitä panssariajoneuvoja. Ranskan YK-lähettiläs puolusti toimituksia siviilien suojelulla ja sanoi etteivät ne riko maan asevientikieltoa.


title: Libyan sisällissota

text: Heinäkuussa 2011 ihmisoikeusjärjestö Human Rights Watch syytti kapinallisia muun muassa Gaddafin kannattajien pieksämisestä, kotien poltoista sekä kauppojen ja sairaaloiden ryöstöistä.